text:
Pagsasao a Paranan
Ti Paranan, tinawtawagn pay a Palanan, ket ti pagsasao iti Filipinas a tagikua ti sasao nga Akin-amianan a Luzon. IDaytoy ket naisasao kadagiti lugar ti akin-amianan a daya nga aplaya ti probinsia ti Isabela a mabirukan idiay Luzon, Filipinas. Iti leksiko, daytoy ket asidey unay iti Agta ti Paranan. Nupay kasta, daytoy ket gapu ti panagsinnabat iti dayta a pagsaao; dagiti taudan dagiti dua a pagsasao ket aggidiatda, ken daytoy ket maipaltiing iti gramatikada.[3]
Dagiti nagibasaran[urnosen | urnosen ti taudan]
- ^ Paranan iti Ethnologue (Maika-15 nga ed., 2005)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Paranan". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ [1]


c: text/html

text:
eleksion 'diay 'merika
ne, ket kadagitoy nga or-oras, nalpasen ti binnotosan 'diay merika ket madaman ti binnilang. aya, ket, maar-arus metten ni kerry? mangabak sa man met laengen ni bush? hmm, awan sat' nagnaanna wenno epektona dagitay' nakaad-adu a propropaganda kada protprotesta a kontra ken ni bush, kas koma kadaytay pamoso wenno inpamoso nga inaramid ni maykel mur, hehe! saan sa ket nga epektiv? no mangabak manen ni bush, makontento ngatan dagitay saan a makontento ta feelingda ket saan a talaga met a nangabak ni bush idi naglabanda idi 2000 ket nalawag a ni gore ti pudpudno a nangatiw?
ay, ket naragsak latta ngarud, a, ni apo bush ta mangabak sa manen! ket makapungtot latta met dagitay makapungtot piman.
ngem sinnoman ti mangabak a presidente iti 'merika, sulasu met latta no kua, nangruna kadagiti pakaseknan ti filipinas. bush man latta wenno kerry, adda kadi, aya, mabaliwan kadagiti nakapasdeken nga alagaden ken polisia a sursuroten ti 'merika kadagiti kas postkolonial wenno neokolonial a pagilian a kas iti filipinas? isunto latta nga isu. sulasu. the same banana. sumelasu a saba, kaka.
hay, politika, politiks, palitiks, lintik...
ngem kabayatanna, ti maysa a mayat nga spectacle iti kada eleksion iti us ket ti kinaurnos ken kinapaspasna (malaksid iti kontrobersia idi 2000 iti florida da bush ken gore). nagpartak man a maammuan ti nangabak, no ipadpadismo iti taray ken proseso ti eleksion ken bilangan iti filipinas. no ngata met tuladentayo ti wagasda nga agbotos idiay 'merika? maibagay ngata daytoy el-elektoral kaleds iti filipinas palitiks ken kadagiti a pinoy politicos?
awan lat' ammokon. uray pay adda elektoral kaledstayo, mangabakto latta daytay incumbent ngata, wenno no sinno ti manok ti agdama a rehimen nga akinkontrol iti senado wenno kongreso nga isunto met laeng iti akinkontrol kadagiti mapusgan nga elektor no bilang. sulasu sumelasu no kua, kakang.

robotstxt: allowed

filter: keep


text:
NO ANIA TI KUNA TI BIBLIA
Panagrigrigat
Patien ti dadduma a nagtaud iti Dios ti panagrigrigat wenno panagsagaba ti tao wenno, no saan man, isu ket saan a maseknan iti dayta. Ngem kasta kadi ti isursuro ti Biblia? Nalabit masdaawka iti sungbat.
Ti Dios kadi ti mangparparigat kadatayo?
“Kinapudnona, ti met laeng Dios saan nga agtignay a sidadangkes.”—Job 34:12.
TI KUNA TI TATTAO
Kuna ti dadduma a nakem ti Dios ti amin a mapaspasamak. Isu a mamatida a ti Dios ti mangparparigat kadatayo. Kas pagarigan, no dumteng dagiti natural a didigra, ipagarupda a dagita ti pamay-an ti Dios a mangdusa kadagiti nakabasol.
TI KUNA TI BIBLIA
Nalawag nga isursuro ti Biblia a saan a ti Dios ti mangparparigat kadatayo. Kas pagarigan, kuna ti Biblia a no masusuottayo, saan nga umiso a kunaentayo: “Susuotennak ti Dios.” Apay? Gapu “ta iti dakes a bambanag saan a mabalin a suoten ti Dios ket isu saanna met a suoten ti asinoman.” (Santiago 1:13) Iti sabali a pannao, saan a pulos a ti Dios ti pagtataudan dagiti suot a mapaspasarantayo wenno ti panagrigrigat a resulta dagita. Nagdakes ti panangaramid iti dayta idinto ta ti “Dios saan nga agtignay a sidadangkes.”—Job 34:12.
No saan a ti Dios ti mangparparigat kadatayo, asino wenno ania ngarud? Nakalkaldaang ta dagiti tattao ket masansan a biktimaen dagiti padada nga imperpekto a tattao. (Eclesiastes 8:9) Mabalin met a maapektarantayo kadagiti kalamidad gapu kadagiti “di mapakpakadaan a pasamak”—kayatna a sawen, gapu ta addatayo iti di umiso a lugar iti di umiso a tiempo. (Eclesiastes 9:11) Isursuro ti Biblia a ti talaga nga “agturay iti daytoy a lubong” a ni Satanas a Diablo ti mangparparigat kadagiti tattao, ta “ti intero a lubong adda iti pannakabalin daydiay nadangkes.” (Juan 12:31; 1 Juan 5:19) Ni Satanas—saan a ti Dios—ti mangparparigat kadagiti tattao.
Makipagrikna kadi ti Dios iti panagrigrigattayo?
“Iti amin a ladingitda isu napaladingit.”—Isaias 63:9, Ti Biblia, PBS.
TI KUNA TI TATTAO
Para iti dadduma, awan ti pannakipagrikna ti Dios kadagiti pakasuotantayo. Kas pagarigan, dinakamat ti maysa a mannurat ti ibilangna a “nalawag a kinaawan asi [ti Dios] no maipapan kadagiti panagrigrigattayo.” Inrason dayta a mannurat a no adda Dios, sigurado nga “awan asi ken simpatiana” kadagiti tattao.
TI KUNA TI BIBLIA
Imbes nga iladawanna ti Dios kas awanan asi wenno simpatia, isursuro ti Biblia a maasian unay ti Dios iti panagrigrigattayo—ken asidegen a pagpatinggaenna dayta. Usigem ti tallo a makaliwliwa a kinapudno a masarakan iti Biblia.
Makitkita ken ammo ti Dios ti panagrigrigattayo. Manipud idi nangrugi ti panagrigrigat ti tao, amin a lua ket makitkita ni Jehova, * a ‘dagiti matana sukimatenda’ ti amin a bambanag. (Salmo 11:4; 56:8) Kas pagarigan, idi nairurumen dagiti agdaydayaw kenkuana idi un-unana, kinuna ti Dios: “Di mapagduaduaan a nakitak ti pannakaparigat ti ilik.” Ngem basta nakitana la kadi ti pannakaparigatda? Saan, ta innayonna: “Ammok unay dagiti rigat a sagsagabaenda.” (Exodo 3:7) Adun ti naliwliwa idi naammuanda dayta a kinapudno—a makitkita ken ammo ti Dios ti amin a panagrigrigattayo, uray dagiti pakasuotan a mabalin a saan a makitkita wenno naan-anay a maawatan ti dadduma.—Salmo 31:7; Proverbio 14:10.
Makipagrikna ti Dios kadatayo no agrigrigattayo. Saan laeng a basta makitkita ken ammo ni Jehova a Dios ti panagrigrigat dagiti tattao no di ket matignay unay a tumulong. Kas pagarigan, talaga a naladingitan ti Dios idi naipasango kadagiti suot dagiti nagkauna nga agdaydayaw kenkuana. “Iti amin a ladingitda isu napaladingit,” kuna ti Biblia. (Isaias 63:9, Ti Biblia, PBS) Nupay adayo a natantan-ok ti Dios ngem kadagiti tattao, adda empatiana kadagiti agrigrigat—marikriknana ti nasaem a mapaspasaranda! Kinapudnona, “ni Jehova nadungngo unay iti panagayat ken naasi.” (Santiago 5:11) Malaksid iti dayta, tultulongannatayo ni Jehova a mangibtur iti panagrigrigattayo.—Filipos 4:12, 13.
Pagpatinggaento ti Dios ti amin a panagrigrigat ti tao. Sigun iti Biblia, pagpatinggaento ti Dios ti panagrigrigat ti amin a tattao ditoy daga. Babaen ti nailangitan a Pagarianna, interamente a pasayaatento ni Jehova ti kasasaad ti tao. Maipapan iti dayta a tiempo, inkari ti Biblia a ti Dios “punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bambanag naglabasdan.” (Apocalipsis 21:4) Kasano ngay dagiti natayen? Pagungarento ti Dios ida ditoy daga tapno agbiagdanto met a siraragsak nga awananen iti panagrigrigat. (Juan 5:28, 29) Addanto pay kadi ti asinoman a maburiboran gapu iti nasaem a pannakalagipna kadagiti napalabas a panagrigrigatna? Awanen, ta inkari ni Jehova: “Dagiti immun-una a banag saandanto a maipalagip, saandanto met a tumpuar iti puso.”—Isaias 65:17. *
^ par. 13 Jehova ti nagan ti Dios kas iti ipakpakaammo ti Biblia.
^ par. 15 Tapno maammuam no apay nga ipalpalubos pay laeng ti Dios ti panagsagaba wenno panagrigrigat ken no kasano a pagpatinggaennanto dayta, kitaem ti kapitulo 8 ken kapitulo 11 ti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
Buenavista, Agusan del Norte
Ti Buenavista ket maysa a maika-2 a klase nga ili iti probinsia ti Agusan del Norte iti Filipinas.
Dagiti baranggay[urnosen | urnosen ti taudan]
Ti Buenavista ket nabingbingay a politikal kadagiti 25 a barbaranggay.[2]
- Abilan
- Agong-ong
- Alubijid
- Guinabsan
- Macalang
- Malapong
- Malpoc
- Manapa
- Matabao
- Poblacion 1
- Poblacion 2
- Poblacion 3
- Poblacion 4
- Poblacion 5
- Poblacion 6
- Poblacion 7
- Poblacion 8
- Poblacion 9
- Poblacion 10
- Rizal
- Sacol
- Sangay
- Talo-ao
- Lower Olave
- Simbalan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Agusan del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Agusan del Norte". Datos ti Populasion ti Ili. Dibision ti Panagsukisok ti LWUA. Naala idi 7 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Ar-ari 3:1-27
3 No maipapan ken Jehoram+ nga anak ni Acab, nagbalin nga ari iti Israel idiay Samaria iti maikasangapulo ket walo a tawen ni Jehosafat nga ari ti Juda, ket nagtultuloy nga agturay iti sangapulo ket dua a tawen.2 Ket inar-aramidna no ania ti dakes kadagiti mata ni Jehova,+ isuna laeng ta saan a kas ken amana+ wenno kas ken inana, no di ket inikkatna ti sagrado a munmon+ ni Baal nga inaramid ni amana.+3 Isuna laeng ta kimpet kadagiti basol ni Jeroboam+ nga anak ni Nebat, a kadagita a napagbasolna ti Israel.+ Saan a simmina kadakuada.4 No maipapan ken Mesa+ nga ari ti Moab, nagbalin nga agtartaraken iti karnero, ket nangibayad iti ari ti Israel iti sangagasut a ribu a kordero ken sangagasut a ribu a di napukisan a kalakian a karnero.5 Ket naaramid nga apaman a natay ni Acab,+ nangrugi nga umalsa ti ari ti Moab+ maibusor iti ari ti Israel.6 Iti kasta rimmuar ni Ari Jehoram iti dayta nga aldaw manipud Samaria ket inurnongna+ ti intero nga Israel.7 Napan iti ad-adayo pay ket ita nagbaon ken Jehosafat nga ari ti Juda, a kunkunana: “Ti met laeng ari ti Moab immalsa maibusor kaniak. Kumuyogkanto kadi kaniak a mapan iti Moab iti gubat?” Iti daytoy kinunana: “Kumuyogakto.+ Siak ket kasla met laeng kenka; ti ilik ket kasla met laeng iti ilim;+ dagiti kabaliok ket kasla met laeng kadagiti kabaliom.”8 Ket kinunana: “Iti ania a mismo a dalan ti sumang-atantayo?” Gapuna kinunana: “Iti dalan ti let-ang ti Edom.”+9 Ket napan ti ari ti Israel ken ti ari ti Juda ken ti ari ti Edom,+ ket nagtultuloyda a napan a naglikmut iti pito nga aldaw, ket awan idi ti danum maipaay iti pakarso ken maipaay kadagiti naamo nga animal a sumursurot kadagiti addangda.10 Idi agangay kinuna ti ari ti Israel: “Anian a nagdakes a kalak-aman nga inayaban ni Jehova dagitoy tallo nga ari tapno iyawatna ida iti ima ti Moab!”+11 Iti kasta kinuna ni Jehosafat:+ “Awan aya ditoy ti maysa a mammadto ni Jehova?+ No kasta agimtuodtayo koma ken Jehova babaen kenkuana.”+ Gapuna simmungbat ti maysa kadagiti adipen ti ari ti Israel ket kinunana: “Adda ditoy ni Eliseo+ nga anak ni Safat, a nangibukbok iti danum iti im-ima ni Elias.”+12 Idin kinuna ni Jehosafat: “Adda kenkuana ti sao ni Jehova.” Iti kasta simmalog a napan kenkuana ti ari ti Israel ken ni Jehosafat ken ti ari ti Edom.13 Ket kinuna ni Eliseo iti ari ti Israel: “Ania ti bibiangko kenka?+ Mapanka kadagiti mammadto+ ni amam ken kadagiti mammadto ni inam.” Ngem kinuna kenkuana ti ari ti Israel: “Saan, ta inayaban ni Jehova dagitoy tallo nga ari tapno itedna ida iti ima ti Moab.”+14 Iti daytoy kinuna ni Eliseo: “Kas sibibiag ni Jehova ti buybuyot nga iti sanguananna agtakderak,+ no saan koma a ti rupa ni Jehosafat nga ari ti Juda nga iti dayta addaanak iti konsiderasion,+ saanka nga imatangan wenno kitaen.+15 Ket ita iyegandak iti tumutokar iti pagtokar nga adda kuerdasna.”+ Ket napasamak nga, apaman a nagtokar ti tumutokar iti pagtokar nga adda kuerdasna, naadda kenkuana ti ima+ ni Jehova.16 Ket kinunana: “Daytoy ti kinuna ni Jehova, ‘Daytoy naapres a ginget mapagbalin koma nga aduan banawang;+17 ta daytoy ti kinuna ni Jehova: “Saankayto a makakita iti angin, ket saankayto a makakita iti bayakabak; nupay kasta dayta a naapres a ginget mapnonto iti danum,+ ket sigurado nga uminumkayto iti dayta,+ dakayo ken dagiti dinguenyo ken ti naamo nga an-animalyo.”’18 Ket pudno a nanumonto a banag daytoy kadagiti mata ni Jehova,+ ket sigurado nga iyawatnanto ti Moab iti imayo.+19 Ket masapul a kabilenyo ti tunggal nasarikedkedan a siudad+ ken tunggal napili a siudad, ket ti tunggal nasayaat+ a kayo rebbeng a tuangenyo,+ ket amin dagiti ubbog ti danum rebbeng a pasardengenyo, ket tunggal nasayaat a benneg ti daga rebbeng a dadaelenyo iti batbato.”20 Ket naaramid iti bigat,+ iti tiempo ti pannakaisang-at ti daton a bukbukel,+ nga, adtoy! ti danum um-umay idi manipud iti turong ti Edom, ket ti daga napno iti danum.21 No maipapan kadagiti amin a Moabita, nangngegda a simmang-at ti ar-ari tapno makirupakda kadakuada. Iti kasta nangayabda nga agsangsangkamaysa iti lallaki manipud kadagiti isuamin nga agbarikes+ iti sinturon ken agpangato, ket nangrugida a nagtakder idiay beddeng.22 Idi bimmangonda a nasapa iti bigat, ti met laeng init sinilnaganna ti danum, iti kasta dagiti Moabita manipud iti bangir a dasig nakitada ti danum a nalabaga a kasla dara.23 Ket rinugianda a kunaen: “Dara daytoy! Ti ar-ari di pagduaduaan a napapatayda iti kampilan, ket kinabilda ti maysa ken maysa. Gapuna ita, iti panagsamsam,+ O Moab!”24 Idi dimtengda iti pakarso ti Israel, dagus a timmakder dagiti Israelita+ ket rinugianda a kinabil dagiti Moabita iti kasta nagtalawda iti sanguananda.+ Gapuna dimtengda idiay Moab, a kinabilda dagiti Moabita bayat ti idadatengda.25 Ket rinebbada dagiti siudad,+ ket, no maipapan iti tunggal nasayaat a benneg ti daga, ipuruakda tunggal maysa ti batona ket pudno a punnuenda dayta; ket ti tunggal ubbog ti danum pasardengenda,+ ket ti tunggal nasayaat a kayo tuangenda,+ agingga a dagiti laeng bato ti Kir-hareset+ ti imbatida iti dayta; ket dagiti pumapallatibong rinugianda a linikmut ken kinabil dayta.26 Idi a nakita ti ari ti Moab a ti bakal napigsa unay idi maipaay kenkuana, dagus a nangikuyog iti pito gasut a lallaki nga agasut iti kampilan tapno sumarakusok a mapan iti ari ti Edom;+ ngem saanda a nabaelan.27 Kamaudiananna innalana ti inauna nga anakna nga agturay idi a mangsandi kenkuana ket indatonna+ kas mapuoran a sakripisio iti rabaw ti pader. Ket adda dakkel a rurod maibusor iti Israel, iti kasta pimmanawda manipud ibubusor kenkuana ket nagsublida iti dagada.


text:
Panaglupos
Iti biolohia, ti panaglupos ket isu ti pamay-an a panagregreg ti maysa a parte ti bagi (masansan ngem saan akankanayon a ti akin-ruar a tuon wenno abbong), mabalin a kadagiti naisangayan a tiempo ti tawen, wenno kadagiti naisangayan a puntos ti siklo ti biagna.
Ti panaglupos ket mabalin a makairaman ti epidermis (kudil), dutdot, buok, lana), wenno dadduma pay ng aakin-ruar a tuon. Kadagiti dadduma a sebbangan, dagiti dadduma parte ti bagi ket mabalinda pay nga itinnag, kas pagarigan, dagiti payak kadagiti dadduma nga insekto. Ti kas pagarigan ket mairaman dagiti daan a dutdot dagiti billit, dagiti daan buok dagiti mamalia (naipangpangruna dagiti aso ken dadduma pay a canidae), daan a kudil dagiti reptilia, ken ti intero nga akin-ruar a rurog daditi artropoda.
Dagiti silpo ti ruar[urnosen | urnosen ti taudan]
- Midia a mainaig iti Panaglupos iti Wikimedia Commons
- Panaglupos ti Manok ken dadduma pay a billit


text:
Iti panagcunami, nalabit naan-annay met a panangpanunot ken panangamiris ti inaramat ti nangputar iti “Pungpong Ginabbong”. Agsipud ta idi un-unana, no pungpongen (play with a baby by moving about its arms and legs, according to Carl Rubino’s dictionary) da ti ubing, agtalna daytoy wenno mairidep, no la ketdi saan a mabisin, wenno nabasa ti lamping na, wenno awan im-impenna. Ammo met a di maawatan ti ubing a maladaga dagiti sasawen ti cancion, isu nga atapen mi a ti ayug ti addaan bilegna a mangandingay iti ubing.
Pinadasyo cadin a pinungpong ni baket wenno lacay yo cadagiti canito a dudua cayo ken sigurado cayo a nacabalunet diay ridaw ken tawa tapno awan agsirip? Agtalna ngata ti nataengan a mapungpong a cas iti maladaga? Wenno yepyepen santo casla matumba a nambaan a sumuco ken ni turog? Siimenyo no ania ti ibunga daytoy cabayatan panangdengngeg yo a dua iti ayug ti “Pungpong Ginabbong”:


text:
Estado ti Estados Unidos
Ti estado iti Estados Unidos iti Amerika ket maysa kadagiti 50 a konstituente dagiti politikal nga entidad a makibinningay iti kinaturay iti pederal a gobierno ti Estados Unidos. Gapu ti pannakibinningay ti kinaturay kadagiti tunggal maysa nga estado ti Estados Unidos ken ti pederal a gobierno ti Estados Unidos, ti maysa nga Amerikano ket umili iti pederal a republika ken ti estadona a pagtaengan.[1] Ti pannakaumili iti estado ken ti panagtaeng ket saan unay a nainget ket awan ti nasken a masapul a pammasingked ti gobierno iti umalis kadagiti sabali nga estado, malaksid kadagiti tao a nasakopan babaen kadagiti naisangayan a kita dagiti bilin ti korte (a kas ti naikondision a wayaan ti balud a balud ken dagiti annak dagiti nadiborsio nga agassawa a makibinningay iti aywan).
Dagiti estado ket nabingbingay kadagiti kondado weeno dagiti kapada ti kondado, a mabalin a maikkan iti lokal a turay ti gobierno ngem saanda a naturay. Ti kondado wenno ti kapada ti kondado nga estruktura ket adu ti pagdumadumaanda babaen ti estado. Ti Kentucky, Massachusetts, Pennsylvania, ken Virginia ket agus-usar iti opisial a titulo iti Mankomunidad imbes nga iti Estado.
Dagiti gobierno ti estado ket mabingayanda iti bileg babaen ti tattao (iti tunggal maysa a respektibo nga estado) babaen kadagiti bukodda nga agnmaymaysa a batay-linteg. Babaen ti panagpasingked ti Batay-linteg ti Estados Unidos, dagiti estado ket mangiyakarda kadagiti limitado a naturay a bileg iti pederal a gobierno. Iti pakasaritaan, dagiti rebbeng ti panangipatungpal ti linteg, publiko nga edukasion, publiko a salun-at, pagluganan, ken inpraestruktura ket kadawyan a naikeddeng a dagiti nangruna a responsibilidad ti estado, urayno dagitoy amin itan ket addan idi adu a pederala a panagpundo ti ken regulasion.
Kadagiti napalabas a panawen, ti Batay-linteg ti Estados Unidos ket napasayaaten, ken ti interpretasion ken panangipakat kadagiti probisionna ket nagbalbaliwen. Ti kadawyan a gaganay ket ti ipapan iti sentralisasion ken inkorporasion, a ti pederal a gobierno ket agpapel iti ad-adu a papel ngem iti dati. Adda met agtultuloy a debado kadagiti is karbengan ti estado, a maipanggep ti gay-at ken kasasaad dagiti bileg ti estado ken ti kinaturay a mainaig iti pederal a gobierno ken dagiti pay karbengan dagiti agmaymaysa a tattao. Dagiti debado kadagiti karbengan ti estado ket dagiti nakaited kadagiti banag iti panagrugi ti Sibil a Gubat ti Amerikano.
Ti Kongreso ti Estados Unidos ket mabalin a mangawat kadagiti baro nga estado nga addan iti agpapada a kasaad kadagiti adda itan; daytoy ket naudi a napasamak idi 1959 baaen ti pannakaawat ti Alaska (Ene. 3) ken Hawaii (Ago. 21). Ti Batay-linteg ti Estados Unidos ket silensio iti saludsod no dagiti estado ket addaanda iti bileg a pumanaw, wenno agikkat manipud, ti Kappon, ngem ti Kangatuan a Korte ti Estados Unidos ket nangiyalagad[2][3] a ti unilateral a panagikkat ken saan a konstitusional, ti puesto a paset a naipaturong babaen ti nagbanagan ti Sibil a Gubat ti Amerikano.
Dagiti nagibasaran[urnosen | urnosen ti taudan]
- ^ Kitaen ti Maikasangapulo ket uppat nga Enimienda ti Batay-linteg ti Estados Unidos.
- ^ Aleksandar Pavković, Peter Radan, Creating New States: Theory and Practice of Secession, p. 222, Ashgate Publishing, 2007.
- ^ Texas v. White, 74 U.S. 700 (1868) iti Eskuela ti Linteg ti Unibersidad ti Cornell urnong ti Korte Suprema.
Adu pay a mabasbasa[urnosen | urnosen ti taudan]
- Stein, Mark, How the States Got Their Shapes, New York : Smithsonian Books/Collins, 2008. ISBN 978-0-06-143138-8
Dagiti silpo ti ruar[urnosen | urnosen ti taudan]
- Pakaammo a maipanggep kadagiti amin nga estado manipud ti UCB Libraries GovPubs


text:
Disiembre 30
Ti Disiembre 30 ti maika-364 nga aldaw ti tawen (maika-365 kadagiti bisiesto a tawen) iti kalendario a Gregoriano. Adda pay maysa nga aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1865 – Rudyard Kipling, Britaniko a mannurat, Nobel a laureado (pimmusay 1936)
- 1948 – Hermogenes Ebdane, Jr., Filipino a politiko
- 1958 – Lav Diaz, Filipino a direktor ti pelikula
Pimmusay[urnosen | urnosen ti taudan]
- 1896 – Jose Rizal, nailian a bannuar iti Filipinas (naipasngay 1861)
- 2014 – Luise Rainer, naiyanak nga Aleman nga aktres (naipasngay 1910)


text:
Ni Thomas Woodrow Wilson (Disiembre 28, 1856 – Pebrero 3, 1924) ket isu idi ti Maika-28 a Presidente iti Estados Unidos, manipud idi 1913 aginggana idi 1921. Isu ket maysa a daulo ti Rang-ay a Tignay, isu ket nagserbi a kas ti Presidente ti Unibersidad ti Princetony manipud idi1902 aginggana idi 1910, ken isu pay ti Gobernador ti New Jersey manipud idi 1911 aginggana idi 1913. Isu ket timmaray a sinuppiatna ti kandidato ti Rang-ay ("Bull Moose") a Partido a ni Theodore Roosevelt ken ti kandidato ti Republino a ni William Howard Taft, ni Wilson ket isu idi ti nabutosan a Presidente a kas Demokrata idi 1912.
Midia a mainaig kenni Woodrow Wilson iti Wikimedia Commons


text:
Komentario ni Eden A. Alviar
(Umuna iti dua a paset)
ADU nga umili dagiti masdaaw iti pannakaabsuelto ti kaso ti negosiante ken maibilang nga utek ti P10 billion pork barrel scam a ni Janet Lim Napoles a “serious illegal detention” iti kapidua ken empleadona a ni Benhur Luy a kangrunaan a testigo kadagiti kaso a plunder ken graft kontra iti negosiante.
Inabsuelto ti Court of Appeals 12th Division ti pangngeddeng ti Makati Regional Trial Court Branch a nangsentensia ken ni Napoles iti pannakabalud iti saan a nababbaba ngem 30 a tawen gapu iti illegal a panangtengngelna ken ni Luy a testigo kadagiti kaso kontra iti negosiante nga utek dagiti maanomalia a transaksion ken pannakausar iti Priority Development Assistance Fund wenno ad-adda a nalatak a pork barrel fund dagiti senador ken kongresista.
Idi 2013, puersado a pinatengngel ni Napoles ni Luy a sigud a taltakenna kadagiti transaksionna iti gobierno iti uneg ti maysa a retreat house sadiay Magallanes Village, Makati City aginggana a ni-rescue dagiti operatiba ti National Bureau of Investigation. Naidarum iti serious illegal detention ken naglemmeng idi ni Napoles agingga a personal a simmuko ken ni sigud a Presidente Benigno Aquino III.
Imbutaktak ni Luy iti imbestigasion ti Senado dagiti maanomalia a transaksion ni Napoles kadagiti senador ken kongresista ken dadduma pay nga opisial ti gobierno. Imbulgarna dagiti nabuangay a bogus a non-government organizations a nagbalin a benepisario dagiti billion a pork barrel fund. Nairaman kadagiti naakusaran ken naidarum nga opisial ti gobierno ket da sigud a Senador Juan Ponce Enrile, Ramon Revilla Jr., ken Jinggoy Estrada ken dagiti staff-da. Nakulong dagiti tallo a senador sadiay Philippine National Police Custodial Center iti Camp Crame. Ngem naipa-hospital arrest ni Enrile gapu iti salunatna agingga a pinalubosan ti Korte Suprema a nagpiansa para iti temporario a wayawayana gapu iti human-itarian consideration iti tawenna. Nakakulong pay met laeng da Revilla ken Estrada.
Adda pay dagiti dadduma a senador ken kongresista dagiti inkanta ni Napoles a kakum-plotna iti pork barrel scam. Inimbestigaran ida idi ti Department of Justice idi panawen ni Secretary Leila de Lima, ken pinilaanen ti kaso ti Ombudsman. Kaaduan dagiti mammanday-linteg a naidarum ket dagiti adda idi iti oposision. Adda idi dagiti sayangguseng a sumagmamano a senador ken kongresista a kaaliado ti naglabas nga Aquino adminis-tration ti imbulgar ni Napoles a kakunsabona, ngem saanda a naidarum.
Gapu iti nabara nga isyu ti pork barrel scam, naeskandalo dagiti sumagmamano a kameng ti Kongreso, ken departamento a nagbalin a kalasugan ti pannakagasto dagiti billion a pondo ti gobierno. Nakuestionaran iti Korte Suprema ti kinalehitimo ti pork barrel fund dagiti senador ken kongresista. Inkeddeng ti Korte Suprema nga illegal ti pannakausar ti pork barrel fund ta dagiti senador ken kongresista ket saanda nga akem ti agimplementar iti proyekto ta ti trabahoda ket agputar iti linteg, ket ti agisayangkat kadagiti programa ken proyekto ket annongen ti Executive Branch ti gobierno.
(Adda tuloyna)


text:
Wednesday, March 2, 2016
RIAA PLAYERS TI CABUGAO NORTH CS, ADDA INABAKDA
Cabugao, Ilocos Sur – Pinadayawan ti Cabugao North Central School nga idauluan ni Mrs. Estrellita M. Siruno, Principal II dagiti tallo a RIAA Players a napili iti pageskuelaanda a nakisalisal idiay San Carlos City, Pangasinan idi Pebrero 21-27, 2016 a nakaangayan ti RIAA 2016. Napadayawanda iti imatang dagiti agad-adal iti nasao a pageskuelaan kalpasan iti Flag Ceremony idi Marso 1, 2016.
Mairaman dagitoy a Players kadagiti nangabak iti Team Ilocos Sur nga isuda: Carl Leo Soller, Grade VI ken ni Gian Neil Soller, Grade V, agpada a Tennis Player a nakagun-od ti Bronze Medal idinto ta inabak met ni Christopher Samuel Sivila, Grade V ti Silver Medal iti Taekwondo Event. # (Web In-Action)
Posted by Bayan ng Cabugao, Ilocos Sur at 12:50 PM
Subscribe to: Post Comments (Atom)


text:
Ni Jaime M. Agpalo, Jr.
Adda dagiti mangayat iti literatura, idinto ta adda met dagiti saan unay a mangayat. Natural laeng daytoy. Adda ti paggugusto ken kaay-ayo nga adayo ken kabaliktad ti panagraman ti sabali. Adda kabukbukodan a panagraman tunggal maysa. Awan ti maaramidan dita. Isu daytoy ti topiko nga intay pagsasaritaan, dagiti bambanag no apay a makaay-ayo ti literatura no ikumpara kadagiti sabali pay a pagduyosan.
Pagwerretenna ti literatura ti utek. Isu a no kayatmo ti agpasiar iti yuyeng a kayatmo, literatura ti basaem ta itayabnaka dayta imahinasionmo. Ipannaka iti kayatmo a papanan. Ket no addaanka iti agong ti mannurat nakarkaro manen nga ad-adu ti pakairanudam a pagimbagan – iti man pantok ni balligi ken iti pinansial a makapnek iti pirpirmi, karamanen dita ti yaadu ti am-ammom ken makaam-ammo kenka, umadu dagiti gagayyem ken agraem kenka gapu iti naidumduma a talugadingmo. Dumteng kenka ti naresga ken nasalun-at nga aglawlaw. No nawerret ti utek, ipaayna ti adu a banag a makapaganetget.
Isuro ti literatura ti tao a mangisagana a mangsango iti aniaman a situasion a dumteng – kellaat man wenno saan – ken agbalin nga eksperto iti komunikasion. Isurona no ania ti komunikasion ken kasano a pakairanudan. Ta ti tao a dina ammo ti pasikutsikot ti komunikasion, dina met ammo ti agsurat ken mangapseptar kadagiti sinurat. Namnamaem a nawerret ti utek ti tao nga eksperto iti komunikasion ket ammona met nga isurat dagitoy iti pakairanudanna ken iti pakairanudan ti amin.
Isurona ti literatura ti tao no kasano ti agdasig ken aganalisar. Ti makiinnabuyog iti aniaman a bambanag, ti panangtimbang ken panangamiris iti agsumbangir tapno makapataud iti kapkapnekan a bunga ket maresolba dagiti timpuar a lapped a mangsinga ti dur-asan; manggutugot nga agsaludsod kadagiti namnamaen a nakudrep a ladawan tapno maited iti nalawlawag a kaipapanan; aganalisar ken agdasig kadagiti detalye tapno maibuksil ti ad-adda pay a pannakaawat; ken dadduma pay a pakairanudan itoy a banag ta daytoy nga abilidad ken talento ket maibilang a kangrunaan a kasapulan iti biag.
Ipaganetget ken isuronatayo a bennaten pay ti pannakaawattayo. Ti addaan iti at-atiddog a kordon ket ad-adayo kenkuana ti indulto a pakaitebbagan ken pakaikursongan; isuronatayo a mangkita ti lubong a kas iti panagkita dagiti sabali ti lubong ken ti lubong ti sabali. Isuronatayo ti literatura no ania ti aramidentayo tapno at-atiddog ti pannakaawattayo. Napateg unay daytoy, ta no nangednged ti pannakaawattayo kadagiti bambanag a nasken unay, ababa ken nailet unay ti espasio a paggargarawan. Isu nga atitiddog ti pannakaawat dagiti mannurat ta ti literatura ti gapuna nga addaanda iti nawaya ken naraniag a lubong.
Isuronatayo ti literatura a maaddaan iti alerto a pannakaammo kadagiti kabarbaro a kapanunotan ken idea ken no kasano nga usaren dagitoy para iti bukod a pakairanudan ken pakairanudan ti kaadduan ken isu amin nga awan ti labasna. Dagiti kabarbaro a kapanunotan ken idea ti ridaw dagiti makapnek a panagbalbaliw ti biag. Dagiti kabarbaro nga idea wenno kapanunotan ti mangpabaro ken mangbalbaliw ti amin.
Kaipapanan. Dagiti bunga ti literatura ket isuronatayo a mangammo iti kaipapanan dagiti amin nga ar-aramidentayo; gutugotennatayo a mangammo no ania ti naun-uneg a kaipapanan ti biag babaen kadagiti ar-aramidentayo; isu a maipaay met ti ad-adu pay a panagamiris nga isu ti mangmuli kadagiti kababalin, ugali, agraman dagiti kapanunotan a pakairanudan; iti kasta, maaddaantayo iti tured, pigsa ken pinget a makibalubal ken mangisikkir ti presensia iti daytoy a lubong. Iti ababa a pannao, maaddaantayo iti biag a napnuan kaipapanan.
Ited ti literatura ti naidumduma a panagbaniaga. Babaen ti panagpasiar kadagiti nadumaduma a lugar – nga addaan iti nagsasabali a kultura, tradision, pammati, aw-awid, aramid, naisalsalumina ken kabukbukodan a kinabaknang ken dadduma pay. Agpasiar babaen ti mystical, pantasia, adbentura, kinapudno wenno realismo, iti nakabutbuteng, iti lubong ti katataw-an ken al-alia, iti mahika ken dadduma pay. Maammuantayo amin dagitoy ken mapanan uray babaen laeng ti intay panagbasa iti bunga ti literatura.
Makaited iti inspirasion ken ganaygay ti literatura. Kalpasan ti pannakabasa iti bunga ti literatura ket maaddaanka met iti motibasion a mangaramid wenno mangsurot iti kas ti nabasam no di man iduronnaka a mangaramid, mangtulad wenno mangparnuay iti nasaysayaat ken napimpintas pay. Ket gapu ta addaankan iti inspirasion, addan kadagiti dakulapmo ti balligi iti amin a gannuat.
Makaited iti nagduduma a riknatTi literatura – sumangbay kenka kabayatan ti inka panagbasa – naragsak, naliday, iti panawen ti gura ken ayat, iti sakit ken salun-at, iti nasipnget ken nalawag, iti napait ken nasam-it a biag ken dadduma pay.
Sumagmamano laeng dagitoy ti pakairanudantayo iti literatura.#


text:
Cabugao, Ilocos Sur (Disiembre 15, 2011) – Maysa a prayoridad a programa ti LGU-Cabugao ita a panagtatabako (2011-2012) ket ti pannakapabulod kadagiti mannalon ti puonan iti panagmulada ti tabako. Kalikaguman ti Gobierno Munisipal babaen ti panangidaulo ni Mayor Edgardo “Ediboy” S. Cobangbang, Jr. ti pannakatulong kadagiti agmulmula ti tabako babaen iti pannakaipaay ti kasapulanda (inputs ken mausar iti land preparation) gapu iti akemda met a nakaigapuan ti mabingay ti Munisipio iti Tobacco Excise Tax a pakabuklan ti RA 7171.
Kabayatanna, nasurok a sangasut a mannalon iti mabenepisiaran iti maisangrat a tobacco production loan nga aggatad iti P1,000,000 (Counterparting Scheme: 50-50, LGU-Tobacco Trader) a nagun-od iti Shyne Palay Buying Station a kukua ni Alvin S. Garcia iti Brgy. Lipit, Cabugao, Ilocos Sur manipud iti LGU-Cabugao.
Segun ken ni Mrs. Zenaida S. Andrada, Municipal Agriculturist, DA-LGU, Cooperating Entity, napintas pay ti credit performance ti nadakamat a trading firm iti panagiirik (Wet Season Crop 2011) ket maitultuloy ti pannakigamuloda iti programa ti LGU iti Tobacco Season 2011-2012.
Babaen daytoy a wagas, manamnama nga usaren dagiti mannalon iti mayataday a teknolohia ti panagmula ti tabako nga inted ti NTA ken maipasigurado ti panagbayadda ti nabulodda a puonan agsipud ta mamonitorda babaen kadagiti opisina ken ahensia a maseknan ken nakipinnirmada iti Memorandum of Agreement (MOA) sakbay nga inawatda ti binulodda.
Ti mabulod a kantidad ket maikkan ti 1% a gunggona iti las-ud ti innem a bulan nga ideal a kapaut ti panagtatabako.
Ti pannakaited iti umdas a puonan iti mannalon ti tabako ket manamnama a makapatanor ti nakalidad a napagango a bulong a mangitunda iti napintas a presio para ken ni Mannalon ti Tabako. # (Rinetrato ken insurat ni JOED S. SAJONIA)


text:
Rutherford B. Hayes
Ni Rutherford Birchard Hayes (Oktubre 4, 1822 – Enero 17, 1893) ket isu idi ti Maika-19 a Presidente iti Estados Unidos (1877–1881). A kas presidente, isu ti nangimaton ti panakalpas iti Panagipatakder manen ken ti iseserrek ti Estados Unidos iti Maikadua a Rebolusion ti Industria. NI Hayes ket maysa nga agrepreporma a nangrugi kadagiti ganetget a nangiturong ti reporma a sibil a serbisio ken nagipadas ti, napaay, a panagtunos dagiti panagsina a nangiturong ti Sibil a Gubat ti Amerikano idi nasapsapa a limapulo a tawtawen.
Isu ket naipasngay idiay Delaware, Ohio, ni Hayes ket nagsanay ti linteg idiay Lower Sandusky (tattan a ti Fremont) ken paradawat ti siudad iti Cincinnati manipud idi 1858 aginggana idi 1861. Idi nangrugi ti Sibil a Gubat, ni Hayes ket pinanawanna ti naballigi a karrrer ti politiko tapno sumrek ti Kappon ti Buyot. Isu ket nasugatan ti namin lima a beses, ken nakaro a nasugatan idiay Gubat ti Abagatan a Bantay, isu ket nakagun-od ti dayaw para iti kinatured iti gubatan ken naipangato ti ranggo iti komandante heneral. Kalpasan ti gubat, isu ket nagserbi idiay Kongreso ti Estados Unidos manipud idi 1865 aginggana idi 1867 a kas maysa a Republikano. Ni Hayes ket pimmanaw idiay Kongreso tapno agtaray para iti Gobernador iti Ohio nga isu ket nabutosan ti dua a termino, a nagserbi manipud idi 1867 aginggana idi 1871. Kalpasan ti panakagibus ti maikadua a terminona, isu ket nagituloy ti panagsanayna iti linteg, ngem nagsubli met laeng iti politiko idi 1875 tapno agserbi ti terminona akas gobernador.
Idi 1876, ni Hayes ket nabutosan a kas presidente iti maysa kadagiti nakaro a kasuppiatan ken naisupapak a panagbutos ti Amerikano a pakasaritaan. Urayno isu ket naabak ti nadayeg a butos kenni Samuel J. Tilden ti Demokrata , ni Hayes ket nangabak ti kinapresidente babaen ti kabassitan a paggidiatan kalpasan ti panaggungguna kaniana ti Komision ti Kongreso ti nasuppiatan a duapulo nga elektoral a butos. Ti nagbanagan daytoy ket ti Kompromiso iti 1877, a dagiti Demokrata ket immannurotda ti panakabutos ni Hayes ket inawatna ti panakalpas ti panagsakop ti milisia iti Abagatan.
Ni Hayes ket namatmati iti meriokratiko a gobierno, agpapada a panakatrato nga awan ti panakairebbeng ti puli, ken ti panagparang-ay babaen ti edukasion. Isu ket nagbilin kadagiti pederal a tropa ti mangpatalna ti Nalatak a Welga ti Perrokarril iti 1877 ken nagbilin kaniada nga agsanod kadagiti Akin-abagatan a kapitolio iti panakalpas ti Panagipatakder manen. Isu ket nangisayangkat ti nalanay a reporma a serbisio sibil a nangpatakder ti pundasion para kadagiti reporma ti panawen ti 1880 ken 1890. Ni Hayes ket nagtaginayon ti karina a saan nga agtaray para iti panagbutos manen. Isu ket nagretiro idiay balayna idiay Ohio ken nagbalin a nangipatakder kadagiti sosial ket edukasional a reporma.


text:
Maasim, Sarangani
Ti Maasim ket maysa a primera klase nga ili ti probinsia ti Sarangani iti Filipinas.
Dagiti baranggay[urnosen | urnosen ti taudan]
Ti Maasim ket nabingbingay a politikal iti 16 a barbaranggay.[2]
- Amsipit
- Bales
- Colon
- Daliao
- Kabatiol
- Kablacan
- Kamanga
- Kanalo
- Lumasal
- Lumatil
- Malbang
- Nomoh
- Pananag
- Poblacion (Maasim)
- Seven Hills
- Tinoto
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sarangani". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sarangani". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Tabag, Panabag, ken Dadduma Pay- Monolinggual a Diksionario ken Tesoro nga Ilokano
Maisagut iti nalaing a mannaniw nga Ariel Sotelo Tabág
tabág 1. png banag a mainayon tapno pangsukát iti mapukaw, maatianan, wenno maibus (a banag), kas iti pannakaatianan ti banga no agluto, isu nga ikakaadu ti danum a pangtabag (wenno panabag) 2. png banag pangsandi iti panagbangon iti balay, wenno iti panagipatakder iti pasdek, kas koma ti panangiranta a panangnayon iti gabor tapno no agsimpa ti daga ket apagpagisunto ti pannakapinas daytoy 3. prt agtabag, mangtabag, tabagam, tumabag 4. pld natabagan 5. png panabag 6. kej ‘Impaigidna dagiti nakali a daga iti kaabay nga abut ta panabagnanto (wenno pangtabagnanto) no malpas a maipuesto ti panuli nga adigi iti sango.’
Sors: A Solver Agcaoili, Monolinggual a Diksionario ken Tesoro nga Ilokano (forthcoming).
tabág 1. png banag a mainayon tapno pangsukát iti mapukaw, maatianan, wenno maibus (a banag), kas iti pannakaatianan ti banga no agluto, isu nga ikakaadu ti danum a pangtabag (wenno panabag) 2. png banag pangsandi iti panagbangon iti balay, wenno iti panagipatakder iti pasdek, kas koma ti panangiranta a panangnayon iti gabor tapno no agsimpa ti daga ket apagpagisunto ti pannakapinas daytoy 3. prt agtabag, mangtabag, tabagam, tumabag 4. pld natabagan 5. png panabag 6. kej ‘Impaigidna dagiti nakali a daga iti kaabay nga abut ta panabagnanto (wenno pangtabagnanto) no malpas a maipuesto ti panuli nga adigi iti sango.’
Sors: A Solver Agcaoili, Monolinggual a Diksionario ken Tesoro nga Ilokano (forthcoming).
No comments:
Subscribe to: Post Comments (Atom)


text:
KAPITULO 50
Nakasagana a Mangasaba Uray Maidadanes
MATEO 10:16–11:1 MARCOS 6:12, 13 LUCAS 9:6
SINANAY KEN IMBAON NI JESUS DAGITI APOSTOL
Nangted ni Jesus iti bilin kadagiti apostolna no kasano nga itungpalda ti panangasabada. Ngem saan laeng a dayta ti imbagana. Pinakdaaranna met ida maipapan kadagiti bumusor: “Ibaonkayo a kas karnero iti tengnga dagiti lobo . . . Agannadkayo kadagiti tattao, ta idarumdakayto kadagiti korte ken saplitendakayto kadagiti sinagoga. Maipankayto kadagiti gobernador ken ari gapu kaniak.”—Mateo 10:16-18.
Wen, mabalin a maipasango dagiti pasurot ni Jesus iti nakaro a pannakaidadanes, ngem impasiguradona kadakuada: “No idarumdakayo, dikay madanagan no kasano ti isusungbatyo wenno ania ti ibagayo, ta addanto tumulong kadakayo; ta saan laeng a dakayo ti agsao, no di ket tulongannakayo ti espiritu ni Amayo.” Kinuna pay ni Jesus: “Ipapatayto met dagiti tattao ti mismo a kabsatda, wenno anakda, ket busorento dagiti annak dagiti nagannakda ken ipapataydanto ida. Guraendakayto ti amin a tattao gapu iti naganko, ngem ti makapagibtur agingga iti panungpalan, maisalakanto.”—Mateo 10:19-22.
Gapu ta ti panangasaba ti kapatgan, impaganetget ni Jesus a masapul a naannad dagiti pasurotna tapno maitultuloyda daytoy a trabaho. Kinunana: “No idadanesdakayo iti maysa a siudad, mapankayo iti sabali; ngem laglagipenyo a saanyonto pay a maileppas a kasabaan dagiti tattao kadagiti siudad ken ili ti Israel, dumtengton ti Anak ti tao.”—Mateo 10:23.
Nagsayaat dagita a bilin, pakdaar, ken pammaregta nga imbaga ni Jesus iti 12 nga apostolna! Ngem maawatantayo nga agpaay met dagita a sasao kadagiti makiraman iti trabaho a panangasaba kalpasan ti ipapatay ken panagungar ni Jesus. Makita dayta idi imbagana a dagiti adalanna ket ‘guraento ti amin a tattao,’ saan laeng a kadagidiay nakaibaonan dagiti apostol a kasabaanda. Kasta met, saantayo a mabasa a naipan dagiti apostol kadagiti gobernador ken ari bayat ti apagbiit a panangasabada idiay Galilea ken saan ida a pinapatay dagiti kapamiliada.
Nalawag nga idi imbaga ni Jesus dagita kadagiti apostol, pampanunotenna ti masanguanan. Paliiwem ti imbagana a saanto pay a maileppas dagiti adalanna a kasabaan dagiti nakaibaonanda, “dumtengton ti Anak ti tao.” Ibagbaga ni Jesus a saan pay a maileppas dagiti adalanna nga ikasaba ti Pagarian ti Dios, dumtengton ti nadayag nga Ari a ni Jesu-Kristo kas ukom ti Dios.
Bayat nga itungtungpalda ti panangasaba, saan koma a masdaaw dagiti apostol no maidadanesda, ta imbaga ni Jesus: “Saan a natantan-ok ti adalan ngem iti mangisursuro kenkuana, wenno ti adipen ngem iti amona.” Nalawag ti kayat a sawen ni Jesus. Naidadanes ken namaltrato ni Jesus gapu iti panangikasabana iti Pagarian ti Dios, isu a maipasangoda met iti kasta. Ngem imparegta ni Jesus: “Dikay agbuteng kadagiti mangpapatay iti bagi ngem saanda a madadael ti biag; no di ket agbutengkayo iti daydiay makabael a mangdadael iti bagi ken iti biag idiay Gehenna.”—Mateo 10:24, 28.
Impakita ni Jesus ti ulidan. Situtured a nagibtur agingga iti ipapatay imbes a mapukawna ti kinamatalekna iti daydiay Mannakabalin-amin, ni Jehova. Ti laeng Mannakabalin-amin a Dios ti makabael a mangikkat iti namnama ti maysa a tao nga agbiag wenno makabael a mangpagungar kenkuana tapno maaddaan iti agnanayon a biag. Makapabileg la ketdi daytoy kadagiti apostol!
Inyilustrar ni Jesus ti naayat a panangaywan ti Dios kadagiti pasurotna. Kinunana: “Saan aya a ti dua a billit-tuleng ket mailako iti sinsilio a bassit ti pategna? Ngem no adda maysa kadakuada a matnag iti daga, ammo dayta ni Amayo. . . . Dikay ngarud agbuteng; napatpategkayo ngem iti adu a billit-tuleng.”—Mateo 10:29, 31.
Ti mensahe nga ikasaba dagiti adalan ni Jesus ket mamagsisina kadagiti pamilia, ta dadduma a miembro ti pamilia ket umawat ngem saan ti dadduma. Inlawlawag ni Jesus: “Diyo panunoten nga immayak mangyeg iti talna ditoy daga.” Wen, kasapulan ti maysa a miembro ti pamilia ti tured no awatenna ti kinapudno iti Biblia. Kinuna ni Jesus: “Ti dakdakkel ti panagayatna iti ama wenno inana ngem kaniak, saan a maikari kas adalak; ken ti dakdakkel ti panagayatna iti anakna a lalaki wenno babai ngem kaniak, saan a maikari kas adalak.”—Mateo 10:34, 37.
Ngem addanto dagiti mangawat kadagiti adalanna. Kinunana: “Ti mangted iti uray sangabaso laeng a nalamiis a danum iti maysa kadagitoy a nanumo a tattao gapu ta maysa nga adalan, sigurado a magunggonaanto.”—Mateo 10:42.
Napabileg dagiti apostol kadagiti bilin, pakdaar, ken pammaregta ni Jesus, isu a napanda “iti amin a purok tapno ikasabada ti naimbag a damag ken paimbagenda dagiti masakit.”—Lucas 9:6.


text:
This is our tribute issue for our publisher at Tawid News Magazine and our father, the late Salvador Espejo who passed away last January 2, 2018 at the age of 74. Below is our heartfelt thank you message to everyone who condoled with us and helped us during our father’s wake and burial. (Jasper Espejo) […]
Archive | Banner Photo
TRIBUTE ISSUE: Salvador Espejo (1943-2018)
MASS WEDDING 2017
MASS WEDDING 2017. Nagpaay a ninong ken ninang dagiti agdama ken dati nga opisial ti Vigan City iti mass wedding para kadagiti nabayagen a nagtipon ngem di pay nagkasar nga agassawa iti siudad a naangay idi Disiembre 14, 2017 babaen ti pannakikammayyet ti Parokia ti Vigan ken Balikatan sa Vigan. Manipud iti kanawan: Mayor Juan […]
Share:
PHILIPPINE COUNCILORS’ LEAGUE COORDINATION MEETINGS
PHILIPPINE COUNCILORS’ LEAGUE COORDINATION MEETINGS. Nakigrupo ni Sen. Manny Pacquiao kadagiti agtuturay ti probinsia ti Ilocos Sur ken sangsangaili a konsehal idi bimmisita iti Vigan City bayat ti PCL Coordination Meetings a naangay ditoy siudad idi Disiembre 6-8, 2017. Karaman iti retrato ni Vice Governor Jeremias Singson (sentro, likud), Vigan City Vice Mayor Lourdes DG […]
Share:
VIGAN HERITAGE VILLAGE ITI RABII
VIGAN HERITAGE VILLAGE ITI RABII. Saan laengen a nalatak a pagpasiaran dagiti turista ken sangsangaili ti Vigan Heritage Village no di payen paboritoda a pangrabian ta adda dagiti lamisaan a maikabil a mismo iti sanguanan dagiti duog a balbalay a panganan. Manamnama ti yaadu manen dagiti turista nga umay ditoy Vigan iti pannakarambak ti Paskua. […]
Share:
SEAL OF GOOD LOCAL GOVERNANCE
SEAL OF GOOD LOCAL GOVERNANCE. Naisem dagiti agtuturay ti Vigan City nga idadauluan ni Mayor Juan Carlo S. Medina (maikat-5 manipud iti kannigid) ken ni Vice Mayor Lourdes Baquiran (maika-4 manipud iti kannigid) a nangidispley iti de-sarming a Seal of Good Local Governance nga inawat ti siudad a pammadayaw manipud iti Department of Interior and […]
Share:
INAGURASION TI XENTRO MALL ITI VIGAN CITY
INAGURASION TI XENTRO MALL ITI VIGAN CITY. Naragsak a nakigrupo ni dati a Mayor Eva Marie S. Medina (maikadua manipud iti kannawan) ken dagiti opisial ti Vigan City nga idadauluan ni Vice Mayor Lourdes Baquiran ken ni Alex Cruz, developer ti pasdek-negosio, bayat ti inagurasion ti Xentro Mall itay Nobiembre 29, 2017. Ti Xentro Mall […]
Share:
ASEAN TRADITIONAL COSTUMES
ASEAN TRADITIONAL COSTUMES. PIA Ilocos Sur conducts the ASEAN show of traditionalcostumes during the World Costume Festival 2017 at Calle Crisologo, Vigan City on October30, 2017. The costumes were worn by high school student-models in Ilocos Sur, while theASEAN flags were borne by elementary students. (Photo: Theodore Dan Castro RiverO)
Share:
PANGANAN ITI WATERFALL
PANGANAN ITI WATERFALL. Adu dagiti pagpasiaran ditoy pagilian a saan a paudi iti kinapintas kadagiti tourist spots kadagiti sabali a pagilian kas iti Villa Escudero sadiay Laguna a maysan a paborito a tourist destination ditoy Luzon. Masarakan ditoy ti man-made waterfall a nairanta a panganan iti babaenna. Iti ngato, nagtampisaw nga umuna iti napigsa nga […]
Share:
DISTRIBUTION OF MINI-CABS
DISTRIBUTION OF MINI-CABS. Ilocos Norte 1st District Representative Rodolfo Fariñas walks alongside Governor Imee Marcos who shakes hands with barangay captains in this file photo taken during the distribution of the mini-cabs in Ilocos Norte’s 1st District on May 11, 2012. The House Committee on Good Government and Public Accountability is conducting a probe called […]
Share:
PIA INFORMATION KIOSK
PIA INFORMATION KIOSK. The Philippine Information Agency (PIA), Region 1, launches an infomation kiosk last June 29, 2017 at Baluarte, Tamag, Vigan City to raise awareness and appreciation on the ASEAN 2017. Cutting the ribbon are from left: Freddie G. Lazaro, PIA Region 1 OIC/Deputy Asst. Director, Ilocos Sur Vice Gov. Jerry Singson, Vigan City […]


text:
“Cunana kencuana iti maicatlo: Simon, anac ni Juan, ayatennac? Nagladingit ni Pedro gapu ta kinunana kencuana a namitlo: Ayatennac? ket kinunana kencuana: Apo, sica ammon dagiti isuamin: sica ammom nga ayatenca. Cuna kencuana ni Jesus: Pacanem dagiti carneroc.”
Juan 21:17
“Iti dayta cunaento ti ari cadagiti adda iti macanawanna: Umaycayo, bendito ni Amac, tawidenyo ti pagarian a naisagana cadacayo nanipud idi pannacabangon ti lubong:Ta nagbisinac, ket iniccandac ti canen; nagwawac, ket iniccandac ti inumen; naggangannaetac, ket pinagdagusdac, Lamolamoac, ket kinawesandac; nagsakitac, ket kinablaawandac; naggianac idiay pagbaludan ket immaycayo caniac”
Mateo 25:34-36
“Dagiti carneroc denggenda ti timecco, ket ammoc ida ket surutendac; Ket siac iccac ida ti biag nga agnanayon: ket didanto mapucaw uray caano, ket awanto ti mangrabsut cadacuada itoy imac.”
Juan 10:27-28
“Dicay agbuteng, bassit nga ipastoran, ta nagayatan ni Amayo nga ited cadacayo ti pagarian.”
Lucas 12:32
“Ni JEHOVA isu ti pastorco; awanto ti pagcurangac. Ipaiddanac cadagiti nalasbang a pagaraban; idalannac iti sibay dagiti dandanum a natalna. Pabaroenna toy cararwac: iturongnac cadagiti dandana ti kinalinteg a gapu iti naganna.”
Salmo 23:1-3


text:
Djibouti
Ti Djibouti (Arabiko: جيبوتي Jībūtī, Pranses: Djibouti, Somali: Jabuuti, Afar: Gabuuti), opisial a ti Republika ti Djibouti, ket ti maysa a pagilian a mabirukan idiay Sara ti Aprika. Daytoy ket beddengan babaen ti Eritrea iti amianan, ti Etiopia iti laud ken abagatan, ken ti Somalia iti abagatan a daya. Ti nabati apagbeddenganna ket pormaen babaen ti Baybay Nalabbasit ken ti Golpo ti Aden iti daya. Sakupen ti Djibouti iti dagup a kalawa laeng iti 23,200 km2 (8,958 sq mi).[1]
Dagiti nagibasaran[urnosen | urnosen ti taudan]
- ^ a b c d e "Djibouti". The World Factbook. CIA. 5 Pebrero 2013. Naala idi 26 Pebrero 2013.
- ^ a b c d "Djibouti". International Monetary Fund.
- ^ "2016 Human Development Report" (PDF). United Nations Development Programme. 2016. Naala idi 21 Marso 2017.
- Djibouti
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian a nagbeddengan ti Baybay Nalabbasit
- Dagiti dati a kolonia ti Pransia
- Dagiti pagilian ken teritorio nga agsasao ti Pranses
- Golpo ti Aden
- Sara ti Aprika
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1977
- Dagiti estado a kameng ti Nagkaykaysa a Pagpagilian


text:
Wikipedia:Apay nga agaramid ti pakabilangan?
Ditoy Ilokano Wikipedia, saanmo a nasken ti sumrek tapno makaurnoska. Nawaya daytoy nga ensiklopedia a kaaduan ti sinoman ti maka-urnos wenno agaramid kadagiti artikulo. Ngem siaammo a dagiti nagtaudan dagiti inurnos ket kanayon a maipakpakita iti publiko. Para kadagiti saan a nai-rehistro nga inurnos, ti kayatna a makuna daytoy ket ti pannaka-ilista ti inusar a banag a panagurnos (a kas iti kumpiuter), daytoy a banag ket ti numero ti IP nga adres (IP address). Ti panagpartuat iti pakabilangam (account) ditoy Wikipedia, ti IP nga adres ket agtalinaed a mailemmeng - ti laeng naganmo nga agar-aramat a napilim ti maiparang iti publiko, mangsalaknib kenka pay kadagiti panagsurot ti panagi-yuged ken makaited pay kenka kadagiti sabsabali a pagimbagan.
Pakabuklan dagiti pagimbagan[urnosen ti taudan]
Saanka a nasken nga agrehistro tapno makaiparawadka, ngem ti panangala ti pakabilangam ket mangipalubos kenka kadagitoy:
- Makapilika ti kayatmo a nagan nga agar-aramat, kalpasan daytoy mabalinmonton nga ipindut ditoy ken agpartuatka ti bukodmo a panid ti agar-aramat. Mabalinmonton ti makitinnulong, makibingay kadagiti pakaammo a maipanggep kaniam, wenno agsanay nga agurnos ken agipablaak. Idiay panidmo nga agar-aramat, mabalinmo a mangkita ti listaan dagiti amin a kontribusionmo ken mabalinmo nga usaren ti listaan ti bambantayam tapno masiputmo dagiti pannakabalbaliw kadagiti panid a kakaykayatam.
- Mabalinka pay ti agpili nga agipatulod wenno umawat kadagiti esurat kadagiti sabsabali nga agar-aramat.
- Mabalinka nga agikarga kadagiti papeles idiay commons, naganan manen dagiti panid.
- Mabalinka nga agurnos kadagiti nasalakniban-bassit a pampanid. Dagiti agar-aramat ti IP ket saanda a mapalubosan nga agurnos kadagitoy a nasalakniban a panid, ngem dagiti automatiko a napasingkedan nga agar-aramat ket mabalinda (ken kadawyan nga agbalin a automatiko a napasingkedan nga agar-aramat kalpasan ti uppat nga aldaw)
- Mabalinka nga agusar ti naipagtitipon a panagserrek tapno makaurnoska kadagiti sabsabali a proyekto ti Wikimedia.
- Mabalinka nga agusar kadagiti nadumaduma a kakaykayatam (a mairaman ti pirma) ti tungtungam tapno mabaliwan ti langa ken panagkukua iti Wikipedia.
- Makaurnoskanto a saan a maiparang ti IP a pagtaengam, malaksid kadagiti agar-ramat nga adda dagiti karbenganda nga "Checkuser' ngem isuda ket saanda a makaited kadagitoy iti publiko.
- Mabalinka pay ti agusar kadagiti nasaysayaat a ramramit ti panagurnos.
- Mabalinka pay ti agkiddaw wenno mainominado a kas maysa nga administrador.


text:
Nagsarita ni SB Member Dr. Calito S. Pano, Chairman on Health and Social Services ken imbagianna ti LGU-Cabugao iti nasao a selebrasion ket dinakamatna ti panangidaulo ni Mayor Ediboy S. Cobangbang, Jr. a mangilunglungalong iti pagsayaatan dagiti disabled children.
Dinakamat pay ti Konsehal ti pateg iti proyekto dagiti nagannak a plastic and newspaper weaving a pakakumikomanda nga agbantay.
Kabayatanna, nangted ti inspirational message ni Mr. Dante Ullero, Presidente ti Disabled Person Association of Cabugao kadagiti padana nga adda an-annayenna. Imbagana nga agyamanda unay ta agpada a makatulong: iti panangtulong ti bukod a bagi ken panangtulong dagiti institusion ken iti Gobierno Munisipal kadakuada.
Kalpasan ti ababa a programa, naaramid ti Exhibition ti Drawing babaen iti STAC Learner ken naaramid ti workshop ti panaggansilio dagiti nagannak kalpasanna. # (Web In-Action)


text:
Immuna a naaramid ti Prayer nga indauluan ni Mrs. Herminia S. Cuyo, Chairman, NES Committee, Ilocos Sur Girl Scout Council. Kalpasan ti pannakakanta ti Pambansang Awit, nag-Welcome Greetings ni Dr. Germelina A. Artates, Council Secretary, Ilocos Sur Girl Scout Council.
Simmaruno ti Farewell March of Queen 2013 nga isu ni Mrs. Gemma B. Raso, Caoayan GS District Committee. Naisaganad ti Entrance of the Royal Court.
Naisaganad ti Duchess of Understanding nga isu ni Mrs. Ehlafe E. Yere, Sinait GS District Committee. Kinoronaan da Dr. Nenita A. Pacis, Commissioner on Program, Ilocos Sur GS Council a kaduana ni Bokal Edgar I. Yabes.
Naisaruno a nakoronaan ni Duchess of Goodwill nga isu ni Mrs. Channelle Q. Hizon, Caoayan GS District Committee ken kinoronaan da Mrs. Criselda P. Grey, Troop Leader, Caoayan Central School ken ni Mr. Pepe B. Tolentino, Principal IV, Caoayan Central School.
Introduction of the Guest Speaker ni Dr. Loraine R. Pe Benito, Council Board Member, Ilocos Sur GS Council.
Inspirational Message ni Mayor Edgardo S. Cobangbang, Jr. ti ili a Cabugao, Ilocos Sur a Guest of Honor and Speaker.
Kimmablaaw ken nagyaman ni Mayor Ediboy iti naited kenkuana a gundaway a mangted iti kapanunotan iti napintas a pakasaritaan daytoy nga institusion ti babbai a pagtuladan dagiti ub-ubbing ken manghulma kadakuada nga agbalin a lider iti masakbayan.
Innayon ni Mayor Ediboy a babaen kadagitoy a taripnong ket gubuayenna ti napintas a maaramidan ti tunggal maysa a mangpadur-as iti sektor a nakipasetanda.
Pinadayawanna met ti amin a naitaripnong iti panangibinglayda ti panawenda ken ti akemda a makipagmuli iti napintas a pagbanagan dagiti ubbing ken agtutubo para iti nadur-as a masakbayanda nga agad-adal.
Kinoronaan ni Mayor Ediboy ni Queen of Justice, Mrs. Liza S. Bucao, Cabugao GS District Committee ken kaduana ni Mrs. Helen V. Siruno, District Supervisor ti Cabugao DepEd District.
Kalpasan ti Presentation ti Cabugao GS District Committee, naaramid ti Awarding of Plaques and GSP National Pins & Certificates babaen ti Ilocos Sur GS Council Board Members.
Dagiti Awardees ti Cabugao District: Bronze Trefoil Service Pin-Troop Leaders, Ms. Digna R. Talusig, Cabugao North Central School ken ni Ms. Dionne Braceros, CNCS; Other Adult Members, Dr. Artemio Seatriz ken ni SBM Vicky S. Serna, agpada a naggapu iti Cabugao District.
Silver Trefoil Service Pin-Troop Leaders, Ms. Rowena Siena, Catucdaan ES ken ni Ms. Janet Carsola ti Sisim ES; Gold Trefoil Service Pin-Troop Leader, Ms. Vilma Suniega, Catucdaan ES.
Nangted met ti Words of Gratitude ni Mrs. Zenaida Cecilia D. Acena, Council President. # (Web In-Action)


text:
Baler, Aurora
Ti Baler ket maysa a maika-4 a klase ken isu ti kapitolio nga ili iti probinsia ti Aurora iti Filipinas.
Dagiti baranggay[urnosen | urnosen ti taudan]
Ti Baler ket nabingbingay a politikal iti 13 a barbaranggay.[2]
- Baranggay I (Poblacion)
- Baranggay II (Poblacion)
- Baranggay III (Poblacion)
- Baranggay IV (Poblacion)
- Baranggay V (Poblacion)
- Buhangin
- Calabuanan
- Obligacion
- Pingit
- Reserva
- Sabang
- Suclayin
- Zabali
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Aurora". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Aurora". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Kasanoak a makiurnos iti Dios?
Saludsod: Kasanoak a makiurnos iti Dios?
Sungbat: Tapno makaurnostayo ti Dios, nasken nga umun-una a maawatantayo no ania ti "kamali." Ti sungbat ket basol. "Awan naimbag nga aramidda, wen, awan uray maysa" (Salmo 14:3). Linabsingtayo dagiti bilin ti Dios; "Mayarigtay amin iti karnero a napukaw" (Isaias 53:6).
Ti dakes a damag ket pannakatay ti dusa ti basol. "Ti tao nga agbasol isu ti matay" (Ezekiel 18:4). Ti naimbag a damag ket sinurotnatayo ti Dios tapno mayegna ti pannakaisalakan kadatayo. Imbaga ni Jesus a ti panggepna ket "mangbirok ken mangisalakan iti napukaw" (Lucas 19:10), ken imbagana a natungpalen ti panggepna idi natay Isuna idiay krus babaen iti sao a, "Natungpalen!" (Juan 19:30).
Mangrugi ti pannakaadda ti umno a relasion iti Dios babaen iti panangbigbigmo iti basolmo. Sumaruno ti napakumbaba a panangipaduyakyak iti basolmo iti Dios (Isaias 57:15) ken ti napasnek a panangtallikod iti basol. "Ta babaen iti puso, mamatitayo, ket mapalintegtayo iti Dios. Babaen iti bibig, agipaduyakyaktayo, ket maisalakantayo" (Roma 10:10)
Nasken a mapakuyogan daytoy a panagbabawi iti pammati – kangrunaanna, pammati a ti sakrifisio nga ipapatay ken ti namilagroan a panagungar ni Jesus ti namagbalin Kenkuana a maikari kas Mangisalakanmo. "Ta no babaen iti panagsao, ipaduyakyakmo ni Jesus nga isu ti Apo, ket patiem iti pusom a pinagungar ti Dios, maisalakankanto" (Roma 10:9).Adu pay a dadduma a bersikulo ti nagsarita maipapan iti kinapateg ti pammati, kas iti Juan 20:27; Aramid 16:31; Galacia 2:16; 3:11, 26; ken Efeso 2:8.
Ti pannakiurnos iti Dios ket mainaig iti panagtignaymo iti inaramid ti Dios para iti lugarmo. Imbaonna ti Mangisalakan, impaayna ti daton a mangikkat iti basolmo (Juan 1:29), ken indiayana kenka ti kari: "Ket maisalakanto ti amin nga agpatulong iti Apo." (Aramid 2:21).
Maysa a nasayaat a pangngarig para iti panagbabawi ken pammakawan ti parabola maipapan iti napukaw nga anak (Lucas 15:11-32). Binusbos ti ub-ubing nga anak iti nakababain a basol ti sagut ti amana (bersikulo 13). Idi binigbigna dagiti kamali nga aramidna, nagkeddeng nga agsubli iti pagtaenganda (bersikulo 18). Impagarupna a saanen a maibilang isuna kas maysa nga anak (bersikulo 19), ngem nagkamali isuna. Inayat ti ama ti nagsubli a rebelde a kas met laeng idi damu (bersikulo 20). Napakawan am-amin, ken naisaruno ti panagrambak (bersikulo 24). Naimbag ti Dios iti panangsalimetmetna kadagiti karina, karamanen ti kari a pammakawan. "Umasideg ti APO kadagiti maupay; isalakanna dagiti awanen a pulos ti namnamana" (Salmo 34:18).
No kayatmo ti makiurnos iti Dios, adtoy ti pagwadan a kararag. Laglagipem, saannaka a maisalakan ti panangibagam iti daytoy a kararag wenno iti aniaman pay a kararag. Ti laeng panagtalekmo ken ni Cristo ti makaisalakan kenka manipud iti basol. Daytoy a kararag ket maysa laeng a wagas tapno mayebkasmo ti pammatim Kenkuana ken makapagyamanka iti panangipaayna iti pannakaisalakanmo. "Apo Dios, ammok a nagbasolak Kenka ket maikariak a madusa. Ngem inala ni Cristo ti dusa a pakaikariak tapno babaen iti pammati Kenkuana mabalinko ti mapakawan. Agtalekak Kenka para iti pannakaisalakanko. Agyamanak iti nakaskasdaaw a parabur ken pammakawanmo—ti sagut a biag nga agnanayon! Amen!"
Nagdesisyon ka kadi para ken Cristo gapu iti nabasam ditoy? No kasta, maidawat a pindutem iti baba ti "Inawat ko ni Cristo ita nga aldaw".
Agsubli iti kasangoan a panid ti Ilocano
Kasanoak a makiurnos iti Dios?


text:
Thursday, November 1, 2012
FFS IN GARLIC ITI PUG-OS FARMERS, NARUGIAN
Cabugao, Ilocos Sur – Narugianen ti panagadal ti umabot ti 35 a Farmer-Cooperators iti Season-Long Farmers Field School on IPM-Garlic in Rice-Based Cropping Systems ket naipasdek ti Learning Area ken Learning Field iti Brgy. Pug-os, Cabugao, Ilocos Sur. Nangrugi ti panagbasada idi Oktubre 31, 2012.
Immuna a natratar ti Launching Program ket naaramid dagiti sumaganad: Election of Officers, Ballot Box Exercise (Pre-Test) ken Group Dynamics Activities : Finding One’s Group and I Draw Myself, Presentation of Host Team Functions ken Collection of Soil Samples for Analysis.
Aganay a 16 a lawas ti panagadalda mangrugi iti Oktubre 2012 agingga iti Pebrero 2012. 5 oras ti panagalda iti kada Huebes ti lawas ket dagitoy ti pakabuklan ti adalenda: Agro-Ecosystem Analysis (AESA)-2 Hours, Special Topics-2 Hours, Group Dynamics/Planning-1 Hour.
Daytoy a proyekto ket nagbuligan nga isayangkat ti Philrice ken ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Dagiti napili nga Opisiales: Benjamin Saquiton, Presidente; Roberto P. Sablay, Bise Presidente; Norman Silvania, Sekretario; Reynaldo Saliganan, Treasurer; Carlo Castillo, PIO; Rogelio Somera ken Alwin Castillo, Business Managers. Facilitator ni Mrs. Ester Aguimbag, AT ken katulonganna da Mrs. Ednalyn Silario ken Mrs. Marjorie Castillo, agpapadada a Personnel ti DA-LGU Cabugao. # (Web In-Action)
Posted by Bayan ng Cabugao, Ilocos Sur at 8:39 AM
Subscribe to: Post Comments (Atom)


text:
Kadua ni Berroy a nangabak da:
Jobert M. Pacnis, Maikadua a Gunggona para iti saritana a “Pagtaengan.” Maysa nga inheniero ken maestro; mangisursuro ita iti Aparri West National HS.
Danilo Antalan, Maikatlo a Gunggona iti saritana a “Kapipintasan”. Nakasuraten iti pinullo a sarita pakairamanan ti sangapulo a sarita a nangabak iti Umuna a Gunggona. Adama a reporter ken announcer iti DZTP Radio Tirad Pass iti Candon City.
Arnold Pascual Jose, Umuna a Pangliwliwa a Gunggona para iti saritana a “Lakay Moses.” Maysa a Fellow iti 29th UP National Writers Workshop, Baguio City, idi Abril 1997. Naminduan a nangabak iti Palanca Awards (2001 ken 2006). Tubo iti Bacsil Norte, Siudad ti Laoag.
Daniel L. Nesperos, Maikadua a Pangliwliwa a Gunggona babaen ti saritana a “Ni Naranghado, ni Barbie ken ni Imee Danica.” Tubo iti Brgy. 19, San Lorenzo, San Nicolas, Ilocos Norte. Fellow iti Daniw iti Ilokano iti UP National Writers Workshop idi 1996.
Eden Cachola-Bulong, Maikatlo a Pangliwliwa a Gunggona para iti saritana nga “Ama Olding Dos”. Maysa a retirado a Master Teacher iti Francisco Benitez Elementary School, Tondo, Manila. Agpapaay a Tesorera ti GUMIL Filipinas.
Mapadayawanto dagiti nangabak bayat ti 48th GF National Convention a maangay iti Luna, Apayao itoy nga Abril 22-24, 2016.
Tinawen nga esponsoran ni Alex Vicente Yadao, agnaeden iti New York, USA, ti Pasalip ALVIYA iti Sarita, ken imatonan met ni Dr. Freddie P. Masuli iti Cagayan State University, Sanchez Mira.
Nagserbi a hurado da Cles B. Rambaud, Joel B. Manuel ken John B. Buhay.


text:
Estoria 4: Apay Napukawda ti Taengda
KITAEM ti mapaspasamak itan. Maparparuar da Adan ken Eva manipud hardin ti Eden. Ammom kadi no apay?
Ngamin ta nagaramidda ti banag a dakes unay, banag a naibaga kadakuada a dida ar-aramiden. Kuna ti Dios kadakuada a mabalinda ti mangan manipud kadagiti kaykayo ti hardin. Ngem manipud maysa a kayo kuna ti Dios a saanda a mangmangan, ta no saan matayda. Dayta a kayo ti kukuana laeng. Kas ammotayo, dakes ti mangala ti banag a saanmo a kukua, saan kadi?
Maysa nga aldaw, idi agmaymaysa ni Eva idiay hardin, nagsao ti maysa nga uleg kenkuana. Agasem dayta! Imbagana ken Eva a mangan ti bunga manipud kayo a kuna ti Dios kadakuada a saanda a kankanen. Ita, ammotayo a di agsao dagiti uleg, saan kadi? Gapuna adda maysa a namagsao iti uleg. Asino ngay dayta?
Saan a ni Adan. Ngarud isut’ maysa kadagiti anghel nga inaramid ni Jehova nabayagen sakbay nga inaramidna ti daga. Maysa nga anghel ti nagbalin a natangsit. Kayatna a dagiti tattao agtulnogda kenkuana imbes nga agtulnogda ken Jehova.
Daytoy nga anghel ti namagsao iti uleg. Kunana ken Eva nga isut’ agbalin kas Dios no mangan iti bunga, ket namati ni Eva. Gapuna a nangan, kasta met ni Adan. Nagsukirda iti Dios, gapuna napukawda ti napintas a pagtaenganda.
Ngem addanto aldaw, a pagbalinen met laeng ti Dios ti intero a daga a napintas kas ti hardin ti Eden. Maadaltayonto no kasano ti pannakibiangyo a mamagbalin a kasta. Ngem ita, intay kitaen no aniat’ napasamak kada Adan ken Eva.
Genesis 2:16, 17; 3:1-13, 24; Apocalipsis 12:9.
Dagiti Saludsod
- Iti ladawan, ania ti mapaspasamak kada Adan ken Eva?
- Apay a dinusa ida ni Jehova?
- Ania ti imbaga ti uleg ken ni Eva?
- Siasino ti namagsao iti uleg?
- Apay a napukaw da Adan ken Eva ti Paraiso a pagtaenganda?
Kanayonan a salsaludsod
- Basaenyo ti Genesis 2:16, 17 ken 3:1-13, 24.
Kasano a ti saludsod ti serpiente ken ni Eva pinadakesna ni Jehova? (Gen. 3:1-5; 1 Juan 5:3)
Kasano nga agserbi a pakaballaagantayo ni Eva? (Fil. 4:8; Sant. 1:14, 15; 1 Juan 2:16)
Kasano nga inkalintegan da Adan ken Eva ti basolda? (Gen. 3:12, 13)
Kasano a dagiti kerubin nga adda iti daya ti hardin ti Eden intandudoda ti kinasoberano ni Jehova? (Gen. 3:24)
- Basaenyo ti Apocalipsis 12:9.
Kasano kaballigi ni Satanas iti panangitallikudna kadagiti tattao maibusor iti turay ti Dios? (1 Juan 5:19)


text:
Plantilia:Kitaen pay
Daytoy a plantlia ket inus-usar a panagpartuat kadagiti hatnote tapno maiturong dagiti bassit a bilang iti sabali, mainaig, a titulo iti ngato dagiti seksion ti artikulo. Kastoy ti kitana:
Saan nga usaren daytoy a plantilia iti uneg ti seksion ti "Kitaen pay" iti patingga ti maysa nga artikulo, wenno para kadagiti silpo kadagiti sabali nga artikulo wenno dagiti subseksion iti isu met laeng nga artikulo iti kaunegan ti kadawyan a teksto ti artikulo. No naisilpuan dagiti subseksion, mabalin a nasaysayaat nga imbes nga usaren ti Plantilia:Silpo ti seksion.
Kitaen dagiti pagarigan dita baba tapno makita no kasano a tenglen ti plantilia dagiti puntaan a silpo nga aglaon kadagiti silpo ti seksion ken dagiti kaw-it.
Panagusar[urnosen ti taudan]
- Nalaka a panagusar
{{kitaen pay|panid1|panid2|panid3|...}}
- Amin dagiti parametro
{{kitaen pay | panid1 | panid2 | panid3 | ... | label 1 = etiketa 1 | label 2 = etiketa2 | label 3 = etiketa3 | ... | l1 = etiketa1 | l2 = etiketa2 | l3 = etiketa3 | ... | selfref = yes | category = no }}
Dagiti parametro[urnosen ti taudan]
Daytoy a palntilia ket mangawat kadagiti sumaganad a parametro:
1,
2,
3, ... – dagiti panid a pangisilpuan. Nasken ti saan abasbassit ngem maysa a nagan ti panid. Dagiti kategoria ket automatikoda a matalawan iti colon trick, ken dagiti silpo kadagiti seksion ket automatikoda a mapormat a kas panid § seksion, imbes a kas ti kasisigud ti MediaWiki iti panid#seksion.
label 1,
label 2,
label 3, ...; wenno
l1,
l2,
l3, ...; dagiti pagpilian nga etiketa para kadagiti tunggal maysa a panid a pangisilpuan.
selfref– no maisaad iti "yes", "y", "true" wenno "1", manginayon ti klase ti CSS iti "selfref". Daytoy ket maus-usar a mangibaga ti bukod a reperensia ti Wikipedia. Kitaen ti Plantilia:Selfref para iti adu pay a pakaammo.
category– no maisaad iti "no", "n", "false", wenno "0", pasadengenna ti pagsurotan a kategoria ti biddut (Kategoria:Dagiti plantilia ti hatnote nga addaan kadagiti biddut). Daytoy ket addaan laeng iti epekto no saan a mainayon ti umuna a pangipuesto a parametro (ti panid a pangisilpuan).
Dagiti pagarigan[urnosen ti taudan]
{{kitaen pay|Artikulo}}→
{{kitaen pay|Artikulo#Seksion}}→
{{kitaen pay|Artikulo#Seksion|label 1=Naiduma nga etiketa ti seksion}}→
{{kitaen pay|Artikulo1|Artikulo2|Artikulo3}}→
{{kitaen pay|Artikulo1|Artikulo,2|Artikulo3}}→
{{kitaen pay|Artikulo1|l1=Naiduma nga etiketa 1|Artikulo2|l2=Naiduma nga etiketa 2}}→
{{kitaen pay|Veni, vidi, vici|Julius Caesar}}→
{{kitaen pay|Veni, vidi, vici|Julius Caesar#Civil war}}→
{{kitaen pay|Julius Caesar#Civil war|Veni, vidi, vici}}→
{{kitaen pay|Julius Caesar#Civil war|Crossing the Rubicon}}→
Dagiti biddut[urnosen ti taudan]
No awan dagiti panid a maitedno, mangiparuar ti plantilai ti sumaganad a mensahe:
- Biddut: awan dagiti nagan ti panid a nainaganan (tulong).
No makitam daytoy a mensahe ti biddut, daytoy ket maysa kadagiti uppat a rason:
- Awan dagiti parametro a nainaganan (ti kodigo idi ti plantilia ket
{{kitaen pay}}). Pangngaasi nga imbes nga usaren ti
{{kitaen pay|panid}}.
- Adda met dagiti parametro a nainaganan, ngem saan anairaman ti nagan ti panid. Kas pagarigan, ti teksto ti plantilia ti
{{kitaen pay|selfref=yes}}ket agpataudto iti daytoy a biddut. Pangngaasi nga imbes nga usaren ti (kas pagarigan)
{{kitaen pay|panid|selfref=yes}}.
- Nainaganan ti nagan ti panid, ngem aglaon iti maysa a senial ni equals ("="). Ti senial ti equals ket addaan iti espesial a kaibuksilan iti kodigo ti plantilia, ken gapu iti daytoy, daytoy ket saan a mabalin a mausar kadagiti parametro ti plantilia a saan a mangibaga iti nagan ti parametro. Kas pagarigan, ti kodigo ti plantilia ti
{{kitaen pay|2+2=4}}ket agpataudto iti biddut. Tapno mabalin daytoy, mabalinmo a nalawag nga ibaga ti nagan ti parametro babaen ti panagusar ti
1=sakbay ti nagan ti panid, kasla daytoy:
{{salaysay|1=2+2=4}}.
- Pinadasmo a dagus a sinerrekan ti Modulo:Kitaen pay babaen ti panagusar ti
{{#invoke:kitaen pay|seeAlso|teksto}}. Ti panagusar ti #invoke iti daytoy a waya ket nabaldadon para iti rason ti panagpataray. Pangngaasi nga imbes ket nga usaren ti
{{kitaen pay|teksto}}.
No makitam daytoy a mensahe ti biddut ken saanka a sigurado ti aramidem, pangngaasi nga agipablaak idiay [[Plantilia tungtungan:Kitaen pay], ken addanto tumulong kaniam.
Dagiti panid nga aglaon iti daytoy a mensahe ti biddut ket masurotan iti Kategoria:Dagiti plantilia ti hatnote nga addaan kadagiti biddut.
Kitaen pay[urnosen ti taudan]
- {{Kategoria kitaen pay}}
- {{Nangruna nga artikulo}}
- {{Adu pay}}
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
BACNOTAN, La Union, Agosto 8 (PIA) – Agarup sangagasut limapulo nga agad-adal nga ub-ubbing ti Ortega Elementary School ti naipaayan ti nadumaduma a serbisyo itay nabiit ditoy ili ti Bacnotan kas paset ti “Special Community Service Day” nga indauluan ti Office of the Provincial Agriculturist.
Dagiti aktibidades ti Special Community Service Day ket kadagiti sumaganad: feeding program, panagiwaras iti arwaten ti eskwela ken nadumaduman a pagan-anay; ken panagpabuya ti “puppet show”.
Indauluanda OPAG provincial agriculturist Imelda Sannadan ken Assistant provincial agriculturist Alberto Lacsamana ken dagiti mangisursuro ti day care ken elementarya iti “feeding program” no sadino pinakanda dagitii ub-ubbing ti arroz caldo, kankanin ken pina-inum ida ti kalamansi juice.
Kuna ni Alberto Lacsamana, OPAG assistant provincial agriculturist, ti “outreach program” ket maysa a wagas tapno matulunganda dagiti residente ti barangay kasta met a maipakitada ken maipariknada ti panangdungngo kaniada.
Kas paset pay ti datoy a programa, adda ti naipabuya a “puppet show” nga indauluan ti City Environment and Natural Resources Office ti siudad ti San Fernando ken Opag tapno maipalaguip kadagiti tattao ken dagiti ub-ubbing a ti aglawlaw ket masapul a maprotektaran ken masalakniban.
Kalpasan ti panagpabuya, adda naited nga arwaten ti panageskwela kas iti envelope, lapis, papel, pagpigket, coupon bond ken “health kits” kas iti toothbrush, toothpaste ken sabon.
Nakaawat pay dagiti ub-ubbing ti nadumaduma a pagan-anay nga naggapu ti empleado ti Opag.
Dagiti residente ken opisyales ti barangay, nakaawatda met iti nadumaduma a bin-i kas iti okra, kangkong, pechay, patola, karabasa, kamatis ken otong tapno maaramatda a pangalaan ti panagbiagda para ti masangwananda.
Kuna ni Opag Administrative Officer Mario Eliseo Casimiro, ti pondo a nausar kadagiti nadumaduma a serbisyo ket manipud ti lima a porsiyento ti sueldo dagiti empleado a bulontaryo nga impaayda para ti nasao a programa. (ANL/EMR-PIA 1 La Union)


text:
SANTO ROSARIO:
Panangrugi:
Mangurus: Iti nagan ti AMA, ken ti ANAK, ken ti ESPIRITU SANTO. Amen.
MAMATIAK:
Mamatiak ti Dios Ama a mannakabalin-amin,
a namarsua ti langit ken daga.
Mamatiak met ken Jesucristo
a bugbugtong nga Anak na ken Apotayo,
a timmao ti Espirito Santo, inyanak ni Santa Maria Virgin.
Nnagtutuok ti panagturay ni Poncio Pilato,
nailansa iti krus, natay ket naitanem.
Immulog ti yan dagiti natay,
nagungar iti maikatlo nga aldaw,
immulit sadi langit
ket situtugaw iti makannawan ti Dios Ama a mannakabalin-amin.
Aggapuntot sadiay a mangukom kadagiti sibibiag ken dagiti natay.
Mamatiak met ti Santa Iglesia Katolika,
ti panagririnnanod dagiti sasantos,
ti pannakapakawan dagiti basbasol,
ken addanto met panagungar ti bagi
ken biag nga agnanayon. Amen.
AMAMI:
Amami nga adda`t sadi langi`t,
madaydayaw koma ti naganmo,
dumteng koma ti pagariam,
matungpal koma ti nakemmo
ditoy Daga a kas sadi Langit.
Itdem kadakam ti aldaw ditoy,
ti kanenmi ti patinayon nga aldaw.
Pakawanem dagiti basolmi,
a kas met pammakawanmi
ti basol dagiti nakabasol kadakami.
Dinakam met baybay-an nga umannogot ti solisog
ket isalakan nakam ket ti dakes.
AVE MARIA (3x):
Ave Maria, napnoka ti gracia, ni Apo Dios ti adda kenka,
sika ti nainggasatan kadagiti amin a babbai,
ket nainggasatan met ti bunga ti tiyanmo a ni Jesus.
Santa Maria, ina ti Dios, ikakaasi nakami a managbasol
ita ken iti oras ti ipapataymi. Amen.
GLORIA:
Gloria iti Dios Ama, Dios Anak,
ken Dios Espiritu Santo.
Kas idi punganay kasta met ita
ken ti agnana-nayon nga awan ti inggana. Amen
LUALLO TI FATIMA:
O, Jesusko, pakawanem dagiti basbasolmi,
ispalen nakam ti apoy sadi infierno,
iturongmo sadi langit dagiti amin a kararua,
nangnangruna dagiti makasapul unay ti tulong ken kaasim.
Ibaga dagiti misterio:
Ti umuna a Misterio… Ti maikadwa a Misterio …
Lualloen ti AMAMI…
AVE MARIA… (10X)
GLORIA…
FATIMA…
*Isu met laeng ti lualloen kada Misterio innga maykalima
SALVE REYNA:
Salve Reyna, ina ti kaasi, biag sam-it ken inanamami,
Salve, sika`t kararaganmi, dakami nga annak ni Eva,
agpakpakaasi kam kenka, a sumasainnek,
nga agsang-sangit ditoy daga a pagluluaan.
Ala koma katalekmi,
italliawmo kadakam dagita matam a manangngaasi.
Ket inton malpas daytoy a pammagtalaw
ipakitamto kadakam ni Jesus a bunga ti tiyanmo.
O manangngaasi, O manakem, O nasam-it a Virgen Maria,
ikakaasi nakami, Santa nga ina ti Dios,
tapno maikari kami kadagiti inkari ni Cristo. Amen
LETANIA NI APO SANTA MARIA:
Apo Dios, Kaasiannakami – Apo Dios, Kaasiannakami
Cristomi, Kaasiannakami – Cristomi, Kaasiannakami
Apo, Kaasiannakami – Apo, Kaasiannakami
Jesucristo, Denggennakami – Jesucristo, Denggennakami
Dios Ama a Nailangitan, – Kaasiannakami
Dios Ama a nangisalakan ti lubong, – Kaasiannakami
Dios Espiritu Santo, – Kaasiannakami
Nasantoan unay a Trinidad, maymaysa laeng a Dios, – Kaasiannakami
Ti sungbat: Ikakaasinakami
Santa Maria,
Santa nga Ina ti Dios
Santa a virgen dagiti virgenes
Ina ni Jesucristo
Ina ti nadiosan a gracia
Ina a nadalus unay
Ina a nateppel unay
Ina a di ket naan-ano
Ina a di ket natulawan
Ina a immaculada
Ina a nadungngo
Ina a nakaskasdaaw
Ina ti naimbag a patigmaan
Ina ti namarsua
Ina ti nangisalakan
Ina ti Santa Iglesia
Virgen a napnoan panunot
Virgen a pagtamdan
Virgen a daydayawen
Virgen a mannakabalin
Virgen a manangngaasi
Virgen a pagkamatalkan
Pagsarmingan ti linteg
Trono ti sirib
Poon ti ragsakmi
Vado ti singpet
Vaso a napili
Vaso ti naisagudayan a devosion
Rosa a nailangitan
Torre ni David
Torre a marfil
Balay a balitok
Lakasa ti tulag
Ruangan ti langit
Palpallatok ti bigbigat
Pia dagiti masaksakit
Taklin dagiti managbasol
Liwliwa dagiti naladingit
Tulong dagiti Cristianos
Reyna dagiti angeles
Reyna dagiti patriarcas
Reyna dagiti profetas
Reyna dagiti apostoles
Reyna dagiti martires
Reyna dagiti confesores
Reyna dagiti virgenes
Reyna dagiti amin a sasantos
Reyna a Naitao a di namolitan ti basol a tawid
Reyna a Naiyuli sadi Langit
Reyna a Nasantoan Unay a Rosario
Reyna ti Kappia
CorderoTi Dios
…A Mangikkat kadagiti Basbasol ti Lubong
– Pakawanennakam, Apo
…A Mangikkat kadagiti Basbasol ti Lubong
– Denggennakam, Apo
…A Mangikkat kadagiti basbasol ti Lubong
– Kaasiannakam, Apo
Ikakaasinakami, O Santa nga Ina ti Dios
– Tapno maikarikami kadagiti inkarkari ni Cristo
Panangidaton ti Nalualo a Rosario
Kumararagtayo:
O,Dios a ti bugbugtong nga Anakmo,gapu iti panag-
biag,ipapatay ken panagungarna,inragpatnakam ka-
dagiti gungguna ti pannakaisalakan nga agnanayon,
dawatenmi kenka Apo, nga iti panagpampanunotmi
kadagitoy a misterio ti nasantoan unay a Rosario ni
Apo Virgen Santa Maria,ipaaymo a tuladenmi dagiti
linas-udna ket maragpatmi met dagiti Ikarida, Gapu
met laeng ken Cristo nga Apomi. Amen
~ * ~ * ~ * ~ * ~
Misterio a Nagloriaan: (Miyerkoles-Domingo)
1. Ti Panagungar ni Apotayo nga Jesucristo
2. Ti Panakayuli ni Apo Jesus sadi Langit
3. Ti Yuulog ti Espiritu Santo
4. Ti Pannakayuli ni Apo Santa Maria sadi Langit
5. Ti Pannakabalangat ni Apo Santa Maria
a kas Reyna Ti Langit ken Daga
Misterio ti Ragsak: (Lunes-Sabado)
1. Ti Panangipakdaar ni SanGabriel Arkanghel ken
Santa Maria Virgen ti panagsikog na
ti Anak ti Dios
2. Ti Isusuknal ni Santa Maria Virgen ken
Santa Isabel Di masikog ken San Juan Bautista
3. Ti Panangiyanak ni Santa Maria ti Anak na a Dios
a Timmao ti tiyan na
4. Ti Panangidaton ni Santa Maria ti Anak na ti Dios
nga Ama na iti laem ti Simbaan
5. Ti Pannakasarak da ken Apo tayo nga Jesucristo iti
Uneg ti sambaan di agi -aban-abak
dagiti agkakasirib a Judios.
Misterio ti Naladingit (Martes-Biernes)
1. Ti Panagparintumeng ni Apotayo a Jesucristo
a kumarkararag iti Dios Ama ti nawirta
agnagan Itsimani
2. Ti Pammalod da kenkuana sadainrakeb ti monmon
nga siit sada sinaplit ti nasurok nga lima ribo
3. Ti Pannalaangat da ti natarumamis nga siit
4. Ti Pannangipabaklayda kenkuana ti innget dagsen
a Krus sada inturong ti Bantay Kalbaryo
5. Ti Pannakaylansa na iti Krus a silalamo-lamo isu
met lang ti inna nakatayan
Misterio ti Ranyag (Huebes)
1. Ti Panagbunyag ni Jesucristo
2. Ti Kasar diay Kana
3. Ti Pannangiwaragawag ti Pagarian ti Dios
4. Ti Panagbaliw ti langa ni Apo Jesucristo ti
Bantay Tabor
5. Ti Pannakaipasdek ti Santa Eukaristiya


text:
Maysa kadagiti prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ket iti agtultuloy a pannakataming ti salun-at dagiti umili tapno mamantener ti kinaregtada nga agtrabaho para iti pagsayaatan iti pamiliada ken maaramidda met ti annongenda kas umili ti Cabugao.
Ni Dr. Tayao ket taga-Baguio City. Nagturpos ti Pre-Med Course (BS Biology) iti University of the Philippines Baguio (Baguio City) ken iti Medisina iti West Visayas State University, Iloilo City.
Nagpapaay iti nadumaduma a pagagasan sakbay ti umayna panagserbi ti ili a Cabugao. # (Web In-Action)


text:
VIGAN CITY, Ilocos Sur, Set 29 (PIA) –- Ragsak ti marikna ti siasinoman a sumrek iti Vigan Stimulation and Therapeutic Activity Center (STAC) a masarakan iti public market annex iti daytoy a siudad. Ditoy ngamin a makita ken marikna ti pannakaipaay ti naisulsalumina a pannakatagiben dagiti ubbing a nayanak wenno nakaala ti sakit a nangted kadakuada ti saan a normal a biag – dagiti makunkuna nga ubbing nga addaan ‘disabilities’.
Iti Oktobre 1 maselebraran ti maika-lima a tawen ti sentro ken ti misionna kadagiti agindeg. Iti pannakalagip ti 9th Cerebral Palsy Awareness and Protection Week iti intero a pagilian, iti maikatlo a lawas ti Setiembre napan ti nagsurat iti daytoy a sentro. Ditoyna a naimatangan ti panagiinnarakup ti panagbayabay dagiti nagannak ken dagiti empleado kangrunaan ti mangmangted ti physical therapy a ni Kriejielyn Asistin nga isu met laeng ti mangimatmatun ti sentro. Adda lima nga empleado ti gobierno ti ciudad nga agtrabtrabaho iti sentro.
Kuna ni Kriejielyn nga addan innem a simmayaat nga ubbing nga addaan ti cerebral palsy ken delayed motor development. Makapagnadan, makataray, makalagtodan nga awan ti mangtultulong kadakuada. Daytoy ket kalpasan ti maysa a tawen wenno nasurok a pannakatherapyda iti sentro.
Ti ubing nga addaan cerebral palsy ket dagitay addaan problema ti panagkutida ken poturada. Daytoy a sakit ket gapu ti pannakasugat ti utek wenno problema iti tiempo a masikog ti ina, iti panagpasangayna wenno iti las-ud ti 2 wenno 3 a tawen ti biag ti ubing. Mabalin a makaigapu ti nasapa a pannakayanak, saan a makanay ti mapan kanniana a dara, wenno oxihenada ken dadduma a sustansia sakbay wenno iti pannakaipasngayna. Mabalin pay a gapu ti serioso a pannakasugat ti ulo, inpeksion a maapektaran ti utek wenno meningitis. Wenno problema a naiyalis manipud nagannak a makaapektar ti husto a panagdevelop ti utek. Dagiti dadduma ket awan pay gapgapuna.
Naimbag unay ta addan a naipasdek ti STAC iti ciudad a pakaagasan dagiti ubbing, mangted namnama kadakuada ken kadagiti nagannak. Inestoria ni Kriejielyn a naipasdek ti sentro babaen ti gobierno ti ciudad nga idauluan ni Mayor Eva Marie S Medina. Ket iti lima a tawenen daytoy a sentro addan 88 a natultulunganna. Dagiti dadduma ket aggapuda pay iti sabali nga ili ti probinsia. Numan pay adda tallo a natay kadagitoy a pasiente, sitatalek dagiti empleado iti Namarsua ken ti panagtitinnulong ti gobierno, dagiti nagduduma a sector ti komunidad ken dagiti nagannak a mataripato latta a nalaing dagiti pasiente ket lumaingda a lumaing.
Iti inagurasion ti sentro idi Oktobre 1, 2007, kuna ni Bise Mayor Francisco Ranches a ti ciudad ti Vigan ket saan laeng a sensitibo iti kasapulan iti inprastraktura ken ekonomia dagiti agindeg. sensitibo pay kadagiti especial a kasapulan dagiti ubbing particular dagiti addaan ti dakes a naaramid iti bagida. Ipakpakita ngarud ti pannakaipasdek ti sentro a talaga a child-friendly ti ciudad, wenno ipangpangrunana ti pannakaited dagiti karbengan dagiti ubbing. Daytoy ti mangmangted ti importansia kadagiti ubbing a namnama ti pagilian. Bay-an tayo ngarud dagiti ubbing a dumakkel iti normal a kondision. Ket dagiti addaan ti disabilidad mariknada kuma nga isuda ket adu met ti maitulongda iti pagilian. (ANL/ICR-PIA 1 Ilocos Sur)


text:
Umuna a maisubmiter ti ID ken pakakitaan ti pammalubos ti maseknan a di nakaumay a nataengan kadagiti Personnel ti MSWDO sa maikkan ti numero santo mapan makitipon kadagiti agur-uray a maikkan ti P1,500 a gatad ti tunggal maysa a mabenepisiaran kadaytoy a quarterly pension.
Imbatad ni Mr. Remigio B. Sunico, OSCA Head a maitulong daytoy kadagiti nataengan para iti taraon ken agasda.
Impeksa met dagiti nakaawat ti pensionda iti Gobierno Munisipal iti panangidaulo ni Mayor Edgardo “Ediboy” S. Cobangbang, Jr., ti Sangguniang Bayan babaen kada Vice Mayor Danny Q. Gazmen ken Dr. Carlito S. Pano, M.D., Chairman, Committee on Social Services ken MSWD Officer, Mrs. Lydia S. Gazmen ta inlungalongda daytoy a pannakaited ti tulong ken importansia dagiti nataengan a kas maysa a sektor ken makipagili ti Cabugao.
Ti pannakabagi ti DSWD ket ni Mrs. Virginia P. Sesay, SWO 3, Social Technology Unit Head, DSWD Regional Office # 1. # (Web In-Action)


text:
Monday, April 25, 2016
3rd DAY TI RAGSAK CABUGAO FESTIVAL 2016, NARAMBAK!
Cabugao. Ilocos Sur - Kangrunaan a nangparagsak ti maikatlo nga aldaw ti panagpiesta ti ili ket iti pannakapili dagiti kandidata/kandidato iti Mr. & Miss Teen Cabugao 2016. Naaramid ti Pageant Night idi rabii ti Abril 23, 2016 ket naangay iti Cabugao Central Park (CCP) Auditorium a no sadino a ditoy ket dandani awan iti itiitan iti kaadu ti umili ken sangaili a nangokupar ken magagaran a nagbuya.
Sakbayna, naaramid ti Motorcade iti bigat kadayta nga aldaw ket naiparada dagiti Kandidata/Kandidato iti aglawlaw ti ili a binayabay dagiti nadumaduma nga esponsor ken patron iti pakontes iti nadakamat a motorcade.
Naisaruno ti pannakaaramid ti Smart Bingo Bonanza iti 9:00 am iti Cabugao Cultural and Sports Complex.
Daytoy a salip ket naipangruna a pakontes ti LGU-Cabugao nga idauluan ni Mayor Edgardo “Ediboy” S. Cobangbang, Jr. a mangpangayed iti rabii sakbay ti Kaaldawan ti Panagpiesta ti ili, Abril 25.
Sakbayna, naiyam-ammo dagiti nangbukel iti Hurado iti pasalip kadayta a rabii babaen kadagiti Hosts. Naipakaammo dagiti pagibasaran iti panagpilida kadagiti mangabak a Contestant.
Kalpasanna, indibidual a nagpresenta/inyam-ammoda ti bagida dagiti kandidata/kandidato iti entablado. Naiparang dagiti Talento a kupkupikopan ti tunggal Contestant.
Iti Awarding, tunggal presentasion ket naipakaammo ti nagballigi a kandidata/kandidato. Ditoy met a napan nagisaad dagiti natudingan a personalidad iti pannakaikabil ti banda ken dadduma pay a maited a maisagut kadagiti nagballigi a Contestants.
Sakbayna, nagdalan daytoy a pasalip iti naiget a panagarisit kadagiti nalilibnos a dayag ken naguapo a babbaro a naggapu kadagiti barangay ti Munisipalidad ti Cabugao.
Kangrunaan a namagpikapik iti darikmat dayta a pageant show ket iti panagatendar ni Actor Jericho Rosales iti Movie Industry ket nanayonan iti ragsak, ngayed ken rambak dayta a rabii a para iti amin a nagatendar ken nagbuya.
Daytoy a pasalip ket inangay ti Munisipalidad ti Cabugao iti panangesponsor dagiti Opisiales ti Gobierno Lokal, indibidual ken establisimiento ti negosio.
Nangabak ni Miss Janna Sumibcay ti Barangay Baclig, Cabugao, Ilocos Sur a Miss Teen Cabugao 2016 ken ni Mr. Jean Rannie Cal;aranan ti Barangay bTurod a Mr., Teen Cabugao 2016 manipud kadagiti sangapulo a paris a Finalists ( iti nasao a Beauty and Brain Contest Competition. # (Web In-Action)
Posted by Bayan ng Cabugao, Ilocos Sur at 10:31 AM
Subscribe to: Post Comments (Atom)


text:
Lecsion iti Fisica a Mausar ti Pagsasao nga Iloco
Joel B. Manuel
(padasec man ti mangaramid iti maysa a lecsion iti Fisica a cas panangipakita a cabaelan ti naintelectuaan nga Iloco ti agtacder cas lenguaje a pangisuro iti daytoy.Tangay masapul a mairuam dagiti balicas nga usarentayo ditoy, iccac ida iti caipapanan iti Ingles)
ARANGCADA (Acceleration)
Basaen dagitoy:
Colas: Gayyem, Pedro, mayat met ti arangcada daytoy jeepmo? Apayen. Inan-
anom ket nagbuttuog idi?
Pedro: Ay ket incadackelko ti makinana, a pari.
Colas: Di cad nafuerza itan, pari?
Pedro: Wen, a. Limmag-an pay ti cahanan.
Berting: Aglumbata, Casinsin Doro. Awan, atiwen toy motorco ta motormo.
Doro: Siut! Maysa a kilometro?
Berting: Wen. Uray parigudaanca iti sangagasut a metro.
Doro: Ho! Apay, nalaing ti arangcada dayta motormo?
Berting: Wen, a.
Atty. Ulaw: Baro daytoy cotsem, a paniero.
Atty: Buhaw: Baro, paniero. Magustuac ngarud ti arangcadana. Apagpayatmo iti
siliniadorna, insiweten. Daydi immuna a cotsec, nakabaybayag nga alaenna ti
Atty Ulaw: Gumatangac coma met ti baro, paniero ngem ala yan-anusco lattan a diay
dati. Uray ta mayat pay met la ti arangcadana.
Coach Julio: Castoy ti secreto daytoy ubbing. Linlinayenyo ti tumaray no un-unana.
Inton addacayon iti asideg ti finish line, biglaenyo ti umarangcada.
Atleta 1: Casta met amin ti pamanunotanmi, coach.
Coach Julio: Wen, a ngem no cas pagarigan, agab-abaycayon iti cabalubalmo, ket iti
udina, napigpigsa ti arangcadam, maarusmo isuna.
Arangcada? Ania daytoy?
Nalabit nacabuybuyacayon cadagiti palumba. Cas pagarigan dua nga agbalbalubal para iti campeonato iti lumba ti agab-abaydan nga agtartaray. Asidegen ti finish line. Nupay casta agab-abayda latta ket awan ti umun-una wenno mamaudi kadacuada. Mabalin a pudno ti maysa cadagitoy nga observasion:
1. Agpadpadada iti cadakkel ti ascaw, agpadpadada met iti capaspas ti panagascawda a dua.
2. Mabalin a napaspaspas ti panagascaw ti maysa ngem babbassit ti ascawna.
Ngarud iti man ania cadagitoy a caso, awan ti maarus cadacuada a dua.
Ngem ne idi bumayag, makitatay lattan nga umun-unan ti maysa ket maarasusen ti cabalubalna.
Ania ti macagapu iti daytoy?
Mabalin a cunam a daddadackelen ti ascaw ti umun-una no idasigmo iti mamaudi. Wenno mabalin nga agpadada ngem napaspaspasen ti panagascawna. Iti casta no pagdasigentayo ti distansia a mataray ti umun-una iti unos ti maysa a segundo, makitatayo nga amang a dacdackelen daytoy. Dacdackel ngarud ti velosidad wenno napaspaspas ti maysa. Casano itan a nagbalin a napaspaspas ti maysa?
Tapno malabsanna ti cabalubalna, nasken a nayonanna ti paspasna. Dua ti pagpilianna, mabalin nga icadackelna ti umascaw wenno ipaspasna ti umascaw. No icadakkelna ti umascaw pumaspas isuna. Tapno lalo a maadaywanna, idacdackelna manen ti umascaw. Inut-inut a sinegundo, adda mainayon a distansia a maganansiana ket ngarud manayonan ti paspasna iti por segundo.
Main-inut a maurnong daytoy a mainaynayon a paspas ket agingga a makitatayon ti dumacdackel a gidiatda. Daytoy panagganansia wenno in-inut a pannacanayon ti paspas ti maysa nga agtartaray a banag ti macuna nga arangcada iti Iloco wenno acceleration iti Ingles.
Kitaentayo man ti caso ti maysa nga agan-andaren ngem nacasardeng pay laeng a cotse. Ita, adda cadi velosidad daytoy nacasardeng a cotse?
Awan, mabalin a cunatayo. Nupay casta, mabalintayo a cunaen a gapu ta aglabas met ti sinegundo a nacasardeng ti cotse, addaan daytoy iti elemento iti tiempo(daricmat)
Manipud iti formulaetayo iti baba. Cas pagarigan 3 a segundo ti napalabasen, mabalin a contarentayo ti velosidad ti nacasardeng a sasacayan babaen iti:
v = D/t = 0 m / 3 s = 0 m/s
Daytoy ti mangpanecnec cadatayo a ti nacasardeng a sasacayan ket addan iti velosidad nupay 0 m/s ti valorna dayta a cantidad.
Ita, inpacaten ti drayber ti low gear ti cotse ket naggunayen daytoy. Cas pagarigan calpasan ti maysa a segundo, addaanen daytoy iti velosidad a 0.5 m/s. Mano ti nainayon a paspas ti cotse iti umuna a segundo?
0.5 m/s – 0 m/s = 0.5 m/s
Calpasan ti umuna a segundo, agpaspasen ti cotse iti 0.5 m/s. Ita, mapalabas manen ti maysa a segundo, alaentayo manen ti paspasna ket matacuatantayo cas pagarigan a 1 m/s gayamen. Gapu ta duan a segundo ti napalabas, manon a m/s ti nainayon iti paspasna sipud pay nagrubbuat?
1 m/s – 0 m/s = 1 m/s
Calpasan ti maicadua a segundo, agpaspasen ti cotse iti 1 m/s. Mapalabas manen ti maysa a segundo, matacuatantayon a 1.5 m/s ti paspasna. Gapu ta tallon a segundo ti napalabas, manon a m/s ti nainayon a paspasna sipud pay nagrubbuat?
1.5 m/s – 0 m/s = 1.5 m/s
No damagentayo ngarud ita no casano ti bitag wenno gutad ti arangcada ti cotse, natural a kitaentayo no casano ti caadu ti paspaspasanna iti sinegundo. Daytoy ti macuna a rata ti arangcadana (rate of acceleration). Ited daytoy ti formulae para iti rata ti arangcada dagiti banag a mangrugi a sisasardeng:
a = Vf / t = 1.5 m / 3 s = 0.5 m/s/s
Nabatad ditoy a ti mapagketna a paspas ket 0.5 metro/segundo iti cada segundo. Dayta ti cayat a sawen ti m/s/s a unit ti cantidad fisical.
(Addanto nayonna. Maeditto pay.)


text:
Hormona
Ti hormona (manipud ti Griego ὁpuή, "impetus") ket kimiko nga ibbatan babaen ti selula, glandula, wenno ti maysa nga organo iti maysa a paset ti bagi a makabanag kadagiti selula kadagiti sabali a parte dagiti organismo. Iti sapasap, bassit laeng a pateg ti hormona ti nasken tapno mabaliwan ti metabolismo ti selula. Daytoy ket kasla ti kimiko a mensahero a mangipatulod kadagiti senial manipud ti maysa a selulua iti sabali a selula.[1] Amin a multiselular nga organismo ket agpataud kadagiti hormona; dagiti hormona ti mula ket makunkuna pay a dagiti pitohormona. Dagiti hormona ti ay-ayup ket masansan a maipatulod iti dara. Dagiti selula ket sumungbatda iti hormona no dagitoy ket agiyebkas ti naisangayan a pangawatan para iti dayta a hormona. Ti hormona ket maibedbed iti pangawatan a protina, ken pagbanagan ti pannakaitignay ti mekanismo ti transduksion ti senial a kanungpalang a mangiturong kadagiti sungbat ti naisangayan a tipo ti selula.
Dagiti molekula ti endokrina a hormona ket dagus a maibbatan iti dara, ken kadawyan kadagiti kapilario. Dagiti hormona nga addaan iti parakrino nga annong ket maiwaras babaen kadagiti espasio ti kompartamento ti likido kadagiti kaarubayan a puntaan a kulanit.
Dagiti nadumaduma nga eksohenia a kompuesto a kimiko, urayno masna wenno sintetiko, ket addaan ti kasla hormona a pagbanagan iti tao wenno kaatapan. Ti bukodda a panagsinga kadagiti sintesis, pabagtubbog, panangitulod, panagbedbed, tignay, wenno panangikkat kadagiti masna a hormona iti bagi ket mabalin a mangbaliw ti homeostasis, reproduksion, panagrang-ay, ken/wenno panagkukua, a kasla met dagiti hormona a napataud babaen ti endohenia.[2]
Dagiti nagibasaran[urnosen | urnosen ti taudan]
- ^ "Hormones".
- ^ Crisp TM, Clegg ED, Cooper RL, Wood WP, Anderson DG, Baetcke KP, Hoffmann JL, Morrow MS, Rodier DJ, Schaeffer JE, Touart LW, Zeeman MG, Patel YM (1998). "Enbironmento a panagsinga ti endokrina: Ti maysa a panangipateg kadagit ipagbanagan ken panagusig". Environ. Health Perspect. 106 (Suppl 1): 11–56. PMC 1533291. PMID 9539004.


text:
SUHETO ITI AKKUB: POSIBLE KADI TI MAKAPNEK A BIAG?
Talaga Kadi a Posible ti Makapnek a Biag?
“Pitopulo la a tawen ti panagbiagmi, wenno walopulo, no nasalun-atkami. Nupay kasta, tuok ken ladingit ti yegda.”—Salmo 90:10, Ti Baro a Naimbag a Damag Biblia.
PUDNO unay dagita a sasao! Ti biag iti daytoy a lubong ket napno iti “tuok ken ladingit.” Nalabit pampanunotem, ‘Posible ngata ti maaddaan iti makapnek a biag ita?’
Alaentay a pagarigan ni Maria. Kanayon idi a naganaygay, ngem ita ta agtawenen iti 84, dandanin di makapanaw a bukodna iti balay. Aktibo pay laeng ti panunotna, ngem nakapuyen ti bagina. Kasano ngarud a maibagana a makapnek ti biagna?
Sika ngay? No dadduma, mabalin a salsaludsodem iti bagim no makapnek met laeng ti biagmo. Mabalin a maulit-ulit, makabannog, ken narigat ti trabahom. Nalabit awan ti mangap-apresiar iti panagreggetmo wenno trabahom. Uray nasayaat ti kasasaadmo, mabalin a pakadanagam ti maipapan iti masanguanan. No dadduma mabalin a maladingitan wenno maupayka. Mabalin a problemado ti pamiliam. Nalabit natay ti ipatpategmo. Alaentay a pagarigan ni André a nakasingsinged ken tatangna. Ngem kellaat a nagsakit ket natay. Para ken André, saannan a mailiwliwag ti ladingitna.
Aniaman ti pakarigatantayo, masapul a maammuantayo daytoy: Talaga kadi a posible ti makapnek a biag? Maammuantayo ti sungbat no usigentayo ti panagbiag ti maysa a lalaki, ni Jesu-Kristo, agarup 2,000 a tawen ti napalabasen. Nupay naipasango iti adu a pakasuotan, talaga a makapnek ti biagna. Agbalin met a makapnek ti biagtayo no tuladentayo ti ulidanna.


text:
Peminismo
Ti peminismo ket maysa nga urnong dagiti tignay ken dagiti ideolohia a naigandat iti panangialpalawag, panangipatakder, ken panagikanawa ti kapadpada ti politikal, ekonomiko, ken dagiti sosial a karbengan para iti babbai. [1][2] Iti pay maipatinayon, ti pemenismo ket agsuksukimat a mangibangon dagiti agpapada nga oportunidad para iti babbi idi edukasion ken panagtrabaho. Ti maysa a pemenista ken "ti mangitaktakder wenno mangsupsuporta kadagiti karbengan ken ekualidad ti babbai".[3]
Ti peminista a teoria, a rimsua manipud kadagitoy a tignay ti pemenista, ket mangigandat ti pannakaawat ti kasasaad ti saan a panagpapada ti henero babaen ti panagsukisok kadagiti sosial a papel ti babbai ket dagiti nagbiagan a kasanayan; daytoy ket nakaparang-ay kadagiti teoria kadagiti nadumaduma a kita ti disiplina tapno makasungbat kadagiti banag a kas ti sosial a panagipatakder ti sekso ken henero.[4][5] ADda dagiti nasapsapa a porma ti peminismo idin ket nadildillaw para iti panagala kadagiti naadalan a perspektibo ti puraw laeng, ken tengnga a klase. Daytoy ket nagturongan ti pannakapartuat ti etiko a naisangsangayan wenno adu a kulturista a porma ti peminismo.
Dagiti nagibasaran[urnosen | urnosen ti taudan]
- ^ "Pemenismo – Ti Panangipalpalawag ken Adu pay manipud ti Nawaya Diksionario ti Merriam-Webster". merriam-webster.com. Naala idi 12 Hunio 2011.
- ^ "Panangipalpalawag ti pemenismo a pangnagan manipud ti Online a Diksionario ti Cambridge: Nawaya nga Inggles a Diksionario ken Tesauro". dictionary.cambridge.org. Naala idi 12 Hunio 2011.
- ^ {{Cite book|title=Oxford English Dictionary|edition=online|publisher=Unibersidad ti Oxford a Pagmalditan|month=Hunio|year=2012|accessdate=5 Hulio 2012}(Ti panangipalplawag ket pangnagan.)
- ^ Chodorow, Nancy (1989). Peminisno ken Sikoanalitiko a Teoria. New Haven, Conn.: Unibersidad ti Yale a Pagmalditan. ISBN 978-0-300-05116-2.
- ^ Gilligan, Carol (1977). "'Iti maya a Naigiddiatan a Timek: Dagiti Kapanunotan ti Babbai iti Bagi ken Moralidad'". Harvard Educational Review. 47 (4): 481–517. Naala idi 8 Hunio 2008.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Peminismo iti Wikiquote (iti Ingles)
Midia a mainaig iti Peminismo iti Wikimedia Commons


text:
Charice
Ni Charmaine Clarice Relucio Pempengco (naiyanak idi Mayo 10, 1992 idiay Siudad ti Cabuyao, Laguna, Filipinas), kaaduan nga ammo babaen ti nagan a Charice, ket Filipina a kumakanta a nagsikat babaen ti YouTube. Kinunkuna idi babaen ni Oprah Winfrey a kas "ti katalentuan nga ubing a babai iti lubong",[1] immuna isuna a nangipablaak ti internasional nga album ti estudio ti Charice idi 2010. Ti album ket napan a maika-8 iti Billboard 200, ken ngaramid kenni Charice ti immuna a taga-Asia a solo a kumakanta iti pakasaritaan nga addaan iti Top 10 iti chart ti album ti Billboard 200.[2]
Dagiti nagibasaran[urnosen | urnosen ti taudan]
- ^ "The Most Talented Girl in the World". Oprah.com. Septiembre 9, 2008. Naala idi Hunio 3, 2013.
- ^ "Filipina singer Charice joins 'Glee'". International Business Times. Naala idi Hulio 3, 2010.
Dagiti silpo ti ruar[urnosen | urnosen ti taudan]
Midia a mainaig kenni Charice iti Wikimedia Commons